
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2994 

5 Νοεμβρίου 2014 


ΑΠΟΦΑΣΕΙ Σ 

Αριθμ. οικ. 2534 

Μεταβίβαση δικαιώματος υπογραφής «με εντολή Υπουρ¬ 
γού» ή «με εντολή Υφυπουργού» στους: Γενικό Γραμ- 
ματέα του Υπουργείου Υποδομών, Μεταφορών και 
Δικτύων, Γ ενικό Γ ραμματέα Υποδομών, Γ ενικό Γ ραμ- 
ματέα Τηλεπικοινωνιών και Ταχυδρομείων και στους 
Προϊστάμενους Γενικών Διευθύνσεων, Προϊσταμέ¬ 
νους Διευθύνσεων και Προϊσταμένους Τμημάτων 
του Υπουργείου Υποδομών, Μεταφορών και Δικτύων 
(ΥΠΥΜΕΔ). 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α. Της παρ. 1 του άρθρου 54 και 90 του Κώδικα Νο¬ 
μοθεσίας για την Κυβέρνηση και τα Κυβερνητικά Όρ¬ 
γανα, που κωδικοποιήθηκε με το άρθρο πρώτο του 
Π.Δ. 63/2005 (ΦΕΚ Α' 98). 

β. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κωδικοποιή- 
θηκε με το άρθρο πρώτο του π.δ. 63/2005 (ΦΕΚ Α' 98). 

γ. Της παρ. 12α του άρθρου 49 του Ν. 3943/2011 «Κα¬ 
ταπολέμηση της φοροδιαφυγής, στελέχωση των ελε¬ 
γκτικών υπηρεσιών και άλλες διατάξεις αρμοδιότητας 
Υπουργείου Οικονομικών (ΦΕΚ Α' 66). 

δ. Του π.δ. 109/2014, «Οργανισμός του Υπουργείου Υπο¬ 
δομών, Μεταφορών και Δικτύων» (Α' 176). 

ε. Της απόφασης του Πρωθυπουργού και του Υπουρ¬ 
γού Υποδομών, Μεταφορών και Δικτύων με αριθμ. 2821/ 
23-10-2014 «Καθορισμός αρμοδιοτήτων Υφυπουργού 
Υποδομών, Μεταφορών και Δικτύων Μιχαήλ Παπαδό- 
πουλου» (ΦΕΚ Β' 2893). 

στ. Του άρθρου 5 του Ν. 679/1977 «Περί αυξήσεως 
θέσεων προσωπικού του Υπουργείου Δημοσίων'Εργων 
και ρυθμίσεως συναφών θεμάτων» (ΦΕΚ Α' 245), όπως 
αυτές τροποποιήθηκαν και συμπληρώθηκαν με το άρ¬ 
θρο 23 του Ν. 1418/1984 (ΦΕΚ Α' 23). 

2. Την ανάγκη να διασφαλισθεί η εύρυθμη και αποδο¬ 
τική λειτουργία των Υπηρεσιών του Υπουργείου Υπο¬ 
δομών, Μεταφορών και Δικτύων καθώς και η ταχεία 
διεκπεραίωση των υποθέσεών τους. 


3. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Μεταβίβαση δικαιώματος υπογραφής 

Μεταβιβάζεται στους: Γ ενικό Γ ραμματέα του Υπουρ¬ 
γείου Υποδομών, Μεταφορών και Δικτύων, Γ ενικό Γ ραμ¬ 
ματέα Υποδομών, Γενικό Γραμματέα Τηλεπικοινωνιών 
και Ταχυδρομείων και στους Προϊστάμενους Γενικών 
Διευθύνσεων, Διευθύνσεων και Τμημάτων των Υπηρε¬ 
σιών της Γ ενικής Γ ραμματείας του Υπουργείου, της Γ ε¬ 
νικής Γραμματείας Τηλεπικοινωνιών και Ταχυδρομείων 
και της Γ ενικής Γ ραμματείας Υποδομών του ΥΠ.Υ.ΜΕ.Δ. 
το δικαίωμα να υπογράφουν «με εντολή Υπουργού» ή 
«με εντολή Υφυπουργού», κατά περίπτωση, αποφάσεις, 
εντολές, εντάλματα, πράξεις και έγγραφα, κατά τα ει¬ 
δικότερα οριζόμενα στα επόμενα άρθρα: 

Άρθρο 2 

Δικαίωμα υπογραφής Γ ενικού Γ ραμματέα 
του Υπουργείου Υποδομών, Μεταφορών και Δικτύων 

1. Μεταβιβάζεται στον Γ ενικό Γ ραμματέα του Υπουρ¬ 
γείου Υποδομών, Μεταφορών και Δικτύων το δικαίωμα 
να υπογράφει «με εντολή Υπουργού» ή «με εντολή Υφυ¬ 
πουργού», κατά περίπτωση: 

α. Αποφάσεις σύμφωνα με τις κείμενες διατάξεις, 
έγκρισης δαπανών, παροχής πιστώσεων, εντολών προ¬ 
μηθειών ή εκτέλεσης έργων, ανάληψης υποχρεώσεων 
που έχουν σχέση με την εκτέλεση προγραμμάτων και 
έργων ανάπτυξης των εποπτευόμενων δημοσίων Οργα¬ 
νισμών και Επιχειρήσεων καθώς και κατάρτισης, έγκρι¬ 
σης ή επικύρωσης συμβάσεων των παραπάνω φορέων 
που προβλέπονται από το νόμο, για δαπάνες ύψους 
τριακοσίων χιλιάδων ευρώ και ενός λεπτού (300.000,01) 
μέχρι ένα εκατομμύριο (1.000.000) ευρώ. 

β. Αποφάσεις και εντολές που αφορούν κάθε είδους 
δαπάνη, εγκρίσεις, προκηρύξεις διαγωνισμών, αποφά¬ 
σεις κατακύρωσης αποτελεσμάτων διαγωνισμών, συμ¬ 
βάσεις, καθώς και κάθε σχετική με τα θέματα αυτά 
απόφαση που εμπίπτει στις διατάξεις του άρθρου 2, 
παράγ.12, περιπτώσεις (α) έως και (γ) του Ν. 2286/1995 
(Α' 19) και του Π.Δ. 118/2007 (Α' 150), για τις περιπτώ¬ 
σεις που η σχετική δαπάνη κυμαίνεται από τριακόσιες 
χιλιάδες ευρώ και ένα λεπτό (300.000,01) μέχρι ένα εκα¬ 
τομμύριο (1. 000.000) ευρώ. 

γ. Αποφάσεις έγκρισης για να ακολουθηθεί η διαδικα¬ 
σία της απευθείας ανάθεσης (άρθρο 22 Π.Δ. 118/2007/Α' 
150) και αποφάσεις απευθείας ανάθεσης, καθώς και κάθε 
σχετική απόφαση σύμφωνα με τις διατάξεις του άρθρου 
2 παράγραφοι 12 περίπτωση δ' και 13 του Ν. 2286/1995/Α" 
19, για τις περιπτώσεις που η σχετική δαπάνη κυμαίνεται 
από τριακόσιες χιλιάδες ευρώ και ένα λεπτό (300.000,01) 
μέχρι ένα εκατομμύριο (1.000.000) ευρώ. 

δ. Την έγκριση διάθεσης πίστωσης σε βάρος των πι¬ 
στώσεων του Π.Δ.Ε. για έργα και λοιπές δράσεις της 
Γ ενικής Γ ραμματείας του Υπουργείου, πλην των λει¬ 
τουργικών δαπανών, για ποσά από ένα εκατομμύριο 
ευρώ και ένα λεπτό (1.000.000,01€) έως και δέκα πέντε 
εκατομμύρια ευρώ (15.000.000€). 

ε. Την έγκριση διάθεσης πίστωσης σε βάρος των 
πιστώσεων του Π.Δ.Ε. για λειτουργικές δαπάνες του 
Υπουργείου που κυμαίνονται από πεντακόσιες χιλιάδες 
ευρώ και ένα λεπτό (500.000,01€) έως και ένα εκατομ¬ 
μύριο ευρώ(1.000.000€). 

στ. Την έγκριση διάθεσης της πίστωσης μέχρι του 
ποσού των πεντακοσίων χιλιάδων ευρώ (500.000 €), για 
την προβολή του έργου του Υπουργείου με διάφορα 
μέσα (διοργάνωση εκθέσεων, καταχωρήσεις, έντυπα, 
ηλεκτρονικά μέσα κ.λπ.) 

ζ. Την ανακατανομή των πιστώσεων του Π.Δ.Ε., στα 
ενάριθμα έργα του Υπουργείου εντός του εγκεκριμένου 
ορίου πληρωμών ανά τρίμηνο. 

η. Την ανάληψη δέσμευσης πίστωσης από τον τακτικό 
προϋπολογισμό για ποσά από ένα εκατομμύριο ευρώ 
και ένα λεπτό (1.000.000,01€) έως και δεκαπέντε εκα¬ 
τομμύρια ευρώ (15.000.000€) 
θ. Τον καταλογισμό οφειλών που απορρέουν από 
οποιαδήποτε αιτία και εντάσσονται στην αρμοδιότητα 
της Διεύθυνσης Οικονομικής Διαχείρισης για ποσά άνω 
των εκατό χιλιάδων ευρώ (100.000 €). 

ι. Αποφάσεις ορισμού μελών επιτροπών αξιολόγησης, 
παραλαβής και εξέτασης ενστάσεων για διαγωνισμούς 
της Γ ενικής Γ ραμματείας δαπάνης ύψους από τριακό¬ 
σιες χιλιάδες ευρώ και ένα λεπτό (300.000,01 €) έως και 
ένα εκατομμύριο ευρώ(1.000.000 €). 

ια. Αποφάσεις εξέτασης ενστάσεων που υποβάλλο¬ 
νται σε διαγωνιστικές διαδικασίες αρμοδιότητας της 
Γενικής Γραμματείας, προϋπολογισθείσας δαπάνης 
ποσού από εβδομήντα πέντε χιλιάδες ευρώ και ένα 
λεπτό (75.001,01 €) έως και τριακόσιες χιλιάδες ευρώ 
(300.000 €). 

ιβ. Η πρόταση προς την οικεία Κτηματική Υπηρεσία 
του Δημοσίου για μισθώσεις κτιρίων με καθορισμό του 
ύψους της δαπάνης του μισθώματος. 

ιγ. Την έγκριση μίσθωσης ή λύση της μίσθωσης κτι¬ 
ρίων σύμφωνα με τις ειδικές διατάξεις του άρθρου 8 του 
Ν. 679/1977 όπως ισχύει, μετά την προσθήκη του τελευ¬ 
ταίου εδαφίου με το άρθρο τέταρτο του Ν. 2445/1996 
και του άρθρου 49 του Ν. 2778/199, ύστερα από πρόταση 
του Γενικού Γραμματέα Υποδομών. 

ιδ. Τον ορισμό υπαλλήλων της Γενικής Γραμματείας 
Υποδομών και των εποπτευόμενων από αυτή Νομικών 
Προσώπων ως εκπροσώπων σε άλλα Υπουργεία και σε 
φορείς του ευρύτερου Δημόσιου Τομέα, κατόπιν πρό¬ 
τασης του Γ ενικού Γ ραμματέα Υποδομών. 

ιε. Πράξεις ορισμού συμμετοχής εκπροσώπων υπαλ¬ 
λήλων του Τμήματος ΠΑΜ-ΠΣΕΑ με οποιαδήποτε σχέση 
εργασίας σε επιτροπές επιθεώρησης στο εσωτερικό 
και σε επιτροπές και ομάδες εργασίας του ΝΑΤΟ στο 


εξωτερικό, εφόσον πρόκειται για έκτακτη αποστολή που 
δεν έχει περιληφθεί στο ετήσιο πρόγραμμα αποστολών 
στο εξωτερικό. 

ιστ. Πράξεις έγκρισης αναπαραγωγής και διανομής 
αντιγράφων Εθνικού και ΝΑΤΟ Διαβαθμισμένου Υλι¬ 
κού κατηγορίας ΑΚΡΩΣ ΑΠΟΡΡΗΤΟΥ, ΑΠΟΡΡΗΤΟΥ ΚΑΙ 
ΝΑΤΟ 8ΕΟΒΕΤ σε όσες περιπτώσεις αυτή επιβάλλεται 
από τον Εθνικό Κανονισμό Ασφαλείας. 

ιζ. Τη χορήγηση των κάθε είδους αδειών με ή χωρίς 
αποδοχές στον Προϊστάμενο του Τμήματος ΠΣΕΑ. 

ιη. Την έγκριση του ετήσιου προγράμματος αποστο¬ 
λών για υπηρεσιακούς λόγους στο εσωτερικό και στο 
εξωτερικό υπαλλήλων του Τμήματος Πολιτικής Σχεδία- 
σης'Εκτακτης Ανάγκης με οποιαδήποτε σχέση εργασί¬ 
ας, για συμμετοχή σε συνέδρια, συσκέψεις, επιτροπές, 
ομάδες εργασίας και εκπαιδευτικά προγράμματα. 

ιθ. Την έγκριση και τροποποίηση των εθνικών κανόνων 
ασφάλειας για τις σιδηροδρομικές μεταφορές. 

κ. Την έγκριση και τροποποίηση των τεχνικών κανόνων 
για τις σιδηροδρομικές μεταφορές. 

κα. Την απόφαση για τον καθορισμό διαδικασιών έκ¬ 
δοσης, ανανέωσης, αντικατάστασης και αλλαγής στοι¬ 
χείων των καρτών ψηφιακού ταχογράφου για οδηγούς, 
συνεργεία-τεχνίτες, επιχειρήσεις και όργανα ελέγχου. 

κβ. Απαντητικά έγγραφα προς τον Γ ενικό Διευθυντή 
της Ευρωπαϊκής Επιτροπής για θέματα της Γενικής 
Γ ραμματείας του Υπουργείου. 

κγ. Ερωτήματα προς το Νομικό Συμβούλιο του Κρά¬ 
τους για θέματα αρμοδιότητάς του. 

κδ. Εγκυκλίους που αφορούν περισσότερες της μίας 
Γενικής Διεύθυνσης, που ανήκουν στην οικεία Γενική 
Γ ραμματεία. 

κε. Απαντητικά έγγραφα σε αιτήσεις επανεξέτασης 
ή αναφορές παραπόνων ή καταγγελίες πολιτών κατά 
πράξεων ή παραλείψεων των Προϊσταμένων των Γε¬ 
νικών Διευθύνσεων Μεταφορών, Οδικής Ασφάλειας, 
Διοικητικής Υποστήριξης, Οικονομικών Υπηρεσιών και 
Ηλεκτρονικής Διακυβέρνησης. 

κστ. Την προβλεπόμενη στις διατάξεις της παρ. 1 του 
άρθρου 31 του Ν. 3013/2002 απόφαση σχετικά με τον 
καθορισμό των διοικητικών διαδικασιών και των αντί¬ 
στοιχων εντύπων τους που θα διεκπεραιώνονται και 
μέσω των Κέντρων Εξυπηρέτησης Πολιτών (ΚΕΠ). 

κζ. Την προβλεπόμενη στις διατάξεις της παρ.3 του 
άρθρου 9, της παρ. 8 το άρθρου 14 και της παρ. 5 του 
άρθρου 17 του Ν. 3844/2010 απόφαση σχετικά με την 
απλούστευση και ένταξη διαδικασιών αρμοδιότητας του 
Υπουργείου Υποδομών, Μεταφορών και Δικτύων στο 
σύστημα των Ενιαίων Κέντρων Εξυπηρέτησης (Ε.Κ.Ε.). 

2. Στο Γ ενικό Γ ραμματέα του Υπουργείου Υποδομών, 
Μεταφορών και Δικτύων μεταβιβάζεται το δικαίωμα 
υπογραφής «με εντολή Υπουργού» ή «με εντολή Υφυ¬ 
πουργού», και με την επιφύλαξη των προβλεπομένων 
στην υπ’ αριθ. ΟΙΚ.33735/4482/8-7-2013 απόφαση του 
Υπουργού Υποδομών, Μεταφορών και Δικτύων (Β' 1693), 
των πράξεων που αναφέρονται με οποιοδήποτε τρόπο 
σε θέματα υπηρεσιακής κατάστασης προσωπικού, πλην 
των θεμάτων πειθαρχικής δικαιοδοσίας που είναι αμε- 
ταβίβαστα και των θεμάτων, των οποίων η αρμοδιότητα 
ασκείται από το Γενικό Γραμματέα Υποδομών και το 
Γενικό Γραμματέα Τηλεπικοινωνιών και Ταχυδρομεί¬ 
ων και τους Προϊστάμενους των Γ ενικών Διευθύνσεων. 
Ιδίως στο Γ ενικό Γ ραμματέα μεταβιβάζεται το δικαίωμα 
υπογραφής για τα ακόλουθα: 

α. Τη διαδικασία διορισμού / πρόσληψης προσωπικού 
του Υπουργείου με οποιαδήποτε σχέση εργασίας (όπως 
η προκήρυξη διαγωνισμού και η απόφαση διορισμού), 
καθώς και πράξεις τοποθέτησης υπαλλήλων, πλην των 
Προϊσταμένων οργανικών μονάδων, σε οργανικές μο¬ 
νάδες του Υπουργείου. 

β. Την έγκριση κάθε είδους μετακίνησης (μετάθεση, 
μετακίνηση, απόσπαση κλπ) των υπαλλήλων, και των 
Προϊσταμένων Τμημάτων και με την επιφύλαξη των 
συναφών αρμοδιοτήτων που μεταβιβάζονται στους 
Γενικούς Γραμματείς Υποδομών και Τηλεπικοινωνιών 
και Ταχυδρομείων και στους Προϊσταμένους Γενικών 
Διευθύνσεων. 

γ. Την έγκριση του ετήσιου προγράμματος αποστο¬ 
λών για υπηρεσιακούς λόγους στο εσωτερικό και στο 
εξωτερικό υπαλλήλων με οποιαδήποτε σχέση εργασίας. 

δ. Την έγκριση για μετακίνηση στο εξωτερικό για υπη¬ 
ρεσιακούς λόγους υπαλλήλων του Υπουργείου και των 
εποπτευομένων Νομικών Προσώπων, κατόπιν εισήγησης 
του οικείου θεματικού Γ ενικού Γ ραμματέα, με οποιαδή¬ 
ποτε σχέση εργασίας, όταν πρόκειται για έκτακτη απο¬ 
στολή που δεν έχει περιληφθεί στο ετήσιο πρόγραμμα 
αποστολών στο εξωτερικό. 

ε. Την έγκριση μετακίνησης για αποστολή στο εσω¬ 
τερικό και στο εξωτερικό για υπηρεσιακούς λόγους, 
υπαλλήλων με οποιαδήποτε σχέση εργασίας για συμ¬ 
μετοχή σε συνέδρια. 

στ. Την έγκριση μετακίνησης για αποστολή στο εσω¬ 
τερικό και στο εξωτερικό για υπηρεσιακούς λόγους, των 
υπαλλήλων των πολιτικών γραφείων και των γραφείων 
των Γ ενικών Γ ραμματέων, είτε πρόκειται για προγραμ¬ 
ματισμένη είτε για έκτακτη αποστολή. 

ζ. Τη θέση υπαλλήλων σε κατάσταση αργίας ή δια¬ 
θεσιμότητας. 

η. Τη χορήγηση των κάθε είδους αδειών με ή χωρίς 
αποδοχές στους Προϊστάμενους των Γενικών Διευ¬ 
θύνσεων Μεταφορών, Οδικής Ασφάλειας, Διοικητικής 
Υποστήριξης, Οικονομικών Υπηρεσιών και Ηλεκτρονικής 
Διακυβέρνησης. 

θ. Την πρόταση ή εισήγηση προς το Υπουργείο Απα¬ 
σχόλησης και Κοινωνικής Προστασίας για εγκρίσεις 
υπερωριών του προσωπικού του Υπουργείου και των 
εποπτευόμενων νομικών προσώπων. 

ι. Πράξεις ένταξης υπαλλήλων στο βοηθητικό έργο για 
την διεξαγωγή των εξετάσεων των υποψηφίων οδηγών. 

ια. Πράξεις χορήγησης σε υπαλλήλους αδειών άσκη¬ 
σης ιδιωτικού έργου με αμοιβή. 

3. Ο Γ ενικός Γ ραμματέας του Υπουργείου Υποδομών, 
Μεταφορών και Δικτύων προσυπογράφει όλα τα υπο- 
γραφόμενα από τον Υπουργό ή τον Υφυπουργό έγ¬ 
γραφα των Υπηρεσιών της Γενικής Γραμματείας του 
ΥΠ.Υ.ΜΕ.Δ. πλην των προερχομένων από τις Υπηρεσίες 
της Γ ενικής Γ ραμματείας Τηλεπικοινωνιών και Ταχυδρο¬ 
μείων και της Γ ενικής Γ ραμματείας Υποδομών, εφόσον 
δεν άπτονται θεμάτων διοικητικών, ηλεκτρονικής διακυ¬ 
βέρνησης και οικονομικών, για τα οποία ρητά δεν έχουν 
εκχωρηθεί οι σχετικές αρμοδιότητες στους θεματικούς 
Γ ενικούς Γ ραμματείς. 

Άρθρο 3 

Δικαίωμα υπογραφής Γ ενικού Γ ραμματέα 
Τηλεπικοινωνιών και Ταχυδρομείων 

1. Μεταβιβάζεται στον Γενικό Γραμματέα Τηλεπικοι¬ 
νωνιών και Ταχυδρομείων του Υπουργείου Υποδομών, 


Μεταφορών και Δικτύων το δικαίωμα να υπογράφει 
«με εντολή Υπουργού» ή με «εντολή Υφυπουργού» κατά 
περίπτωση: 

α. Αποφάσεις σύμφωνα με τις διατάξεις της παρ. 6 
του άρθρου 75 του Ν. 4070/2012/Α' 82 για δαπάνες έως 
και διακόσιες χιλιάδες (200.000) ΕΥΡΩ που βαρύνουν 
το αποθεματικό της Ε.Ε.Τ.Τ. 

β. Πράξεις μετακινήσεων - αποστολών των υπαλλήλων 
της Γ ενικής Γ ραμματείας Τηλεπικοινωνιών και Ταχυδρο¬ 
μείων στο εσωτερικό και εξωτερικό, για δαπάνες που 
ανέρχονται έως τρεις χιλιάδες (3.000) ΕΥΡΩ για κάθε 
μετακίνηση - αποστολή ανά άτομο και βαρύνουν το 
αποθεματικό της ΕΕΤΤ, σύμφωνα με τις διατάξεις του 
εδαφ. 3 της παρ. 6 του άρθρου 75 του Ν. 4070/2012/Α' 82. 

γ. Ερωτήματα προς το Νομικό Συμβούλιο του Κράτους 
και μόνο για θέματα αρμοδιότητάς του. 

δ. Απαντητικά έγγραφα σε αιτήσεις επανεξέτασης 
ή αναφορές παραπόνων ή καταγγελίες πολιτών κατά 
πράξεων ή παραλείψεων του Προϊσταμένου της Γε¬ 
νικής Διεύθυνσης Τηλεπικοινωνιών και Ταχυδρομείων 
και του Προϊσταμένου της Υπηρεσίας Φιλοτελικού και 
Ταχυδρομικού Μουσείου 

ε. Πράξεις έγκρισης κάθε είδους αδειών με ή χωρίς 
αποδοχές στον Προϊστάμενο της Γενικής Διεύθυνσης 
Τηλεπικοινωνιών και Ταχυδρομείων και στον Προϊστά¬ 
μενο της Υπηρεσίας Φιλοτελικού και Ταχυδρομικού 
Μουσείου. 

στ/Εγκριση διάθεσης πίστωσης ποσού από ένα εκα¬ 
τομμύριο ευρώ και ένα λεπτό (1.000.000,01) έως δεκα¬ 
πέντε εκατομμύρια ευρώ (15.000.000) για οποιοδήποτε 
έργο, προμήθεια ή υπηρεσία, πλην λειτουργικών δαπα¬ 
νών σε βάρος του προϋπολογισμού Δημοσίων Επενδύ¬ 
σεων (Π.Δ.Ε.) του Υπουργείου, αρμοδιότητας της Γ ενικής 
Γραμματείας Τηλεπικοινωνιών και Ταχυδρομείων. 

ζ. Αποφάσεις ορισμού μελών επιτροπών αξιολόγησης, 
παραλαβής και εξέτασης ενστάσεων για διαγωνισμούς 
της Γ ενικής Γ ραμματείας Τηλεπικοινωνιών και Ταχυδρο¬ 
μείων, δαπάνης ύψους από τριακόσιες χιλιάδες ευρώ 
και ένα λεπτό (300.000,01 €) έως και ένα εκατομμύριο 
ευρώ (1.000.000 €) 

η. Αποφάσεις εξέτασης ενστάσεων που υποβάλλονται 
σε διαγωνιστικές διαδικασίες αρμοδιότητας της Γενι¬ 
κής Γραμματείας Τηλεπικοινωνιών και Ταχυδρομείων 
προϋπολογισθείσας δαπάνης ποσού από εβδομήντα 
πέντε χιλιάδες ευρώ και ένα λεπτό (75.001,01 €) έως και 
τριακόσιες χιλιάδες ευρώ (300.000 €). 

0. Την έκδοση εγκυκλίων για θέματα της οικείας Γε¬ 
νικής Γ ραμματείας. 

ι. Την μετάθεση ή μετακίνηση υπαλλήλων και Προϊστα¬ 
μένων Τμημάτων που έχουν τοποθετηθεί στην οικεία 
Γ ενική Γ ραμματεία. 

ια. Απαντητικά έγγραφα προς τον Γενικό Διευθυντή 
της Ευρωπαϊκής Επιτροπής για θέματα της αρμοδιό¬ 
τητάς του. 

2. Ο Γενικός Γραμματέας Τηλεπικοινωνιών και Ταχυ¬ 
δρομείων προσυπογράφει όλα τα υπογραφόμενα από 
τον Υπουργό ή τον Υφυπουργό έγγραφα των Υπηρεσιών 
της Γενικής Γραμματείας Τηλεπικοινωνιών και Ταχυ¬ 
δρομείων. 

Αρθρο 4 

Δικαίωμα υπογραφής Γενικού Γραμματέα Υποδομών 

1. Μεταβιβάζεται στο Γ ενικό Γ ραμματέα Υποδομών το 
δικαίωμα να υπογράφει «Με εντολή Υπουργού» αποφά- 

σεις και έγγραφα, που αφορούν τα ακόλουθα θέματα 
της Γενικής Γραμματείας Υποδομών: 

α. Ερωτήματα προς το Νομικό Συμβούλιο του Κράτους 
και μόνο για θέματα αρμοδιότητας του. 

β. Την αντίκρουση των αιτήσεων ακυρώσεων ή προ¬ 
σφυγών που ασκούνται στο Διοικητικό Εφετείο, για 
θέματα οργάνωσης ή λειτουργίας ή διοίκησης των 
εποπτευομένων από τη Γ ενική Γ ραμματεία Υποδομών 
Νομικών Προσώπων, 
γ. Τις απαντήσεις σε: 

γα. Υπομνήματα ή αναφορές παραπόνων ή καταγγε¬ 
λίες πολιτών για ενέργειες ή παραλείψεις των προϊστα¬ 
μένων των Γ ενικών Διευθύνσεων της Γ ενικής Γ ραμμα¬ 
τείας Υποδομών και αιτήσεις επανεξέτασης θεμάτων τα 
οποία εξετάστηκαν από τους εν λόγω προϊσταμένους. 

γβ. Υπομνήματα ή αναφορές παραπόνων ή καταγγε¬ 
λίες πολιτών ή υπαλλήλων των υπηρεσιών ή των ορ¬ 
γάνων των εποπτευομένων από τη Γ ενική Γ ραμματεία 
Υποδομών Νομικών Προσώπων και αιτήματα επανεξέ¬ 
τασης θεμάτων, τα οποία εξετάστηκαν από Γ ενικό Διευ¬ 
θυντή της Γ ενικής Γ ραμματείας Υποδομών. 

γγ. Ερωτήματα πολιτών ή Νομικών Προσώπων που 
αφορούν σε θέματα αρμοδιότητας περισσοτέρων της 
μιας Γενικής Διεύθυνσης της Γενική Γραμματεία Υπο¬ 
δομών, ή περισσοτέρων της μιας Διεύθυνσης, οι οποίες 
ανήκουν σε διαφορετικές Γ ενικές Διευθύνσεις. 

δ. Την έκδοση εγκυκλίων και οδηγιών για θέματα που 
αναφέρονται στη δραστηριότητα και λειτουργία των 
Υπηρεσιών της Γ ενικής Γ ραμματείας Υποδομών, και γε¬ 
νικά των Δημοσίων Υπηρεσιών και των Νομικών Προ¬ 
σώπων, για θέματα γενικότερου ενδιαφέροντος, περί 
εκπόνησης μελετών και κατασκευής δημοσίων έργων, 
σήμανσης οδών και κυκλοφοριακών μετρήσεων. 

ε. Τον καταλογισμό οφειλών που απορρέουν από 
οποιαδήποτε νόμιμη αιτία και η σχετική αρμοδιότητα 
δεν έχει εκχωρηθεί σε υποκείμενο όργανο. 

στ. Την πρόταση για έγκριση μίσθωσης ή τη λύση 
της μίσθωσης κτιρίων σύμφωνα με τις διατάξεις του 
άρθρου 49 του Ν. 2778/1999 (ΦΕΚ Α' 295) και του άρθρου 
τέταρτου του Ν. 2445/1996 (ΦΕΚ Α' 274). 

ζ. Την έγκριση εγγραφής, ανανέωσης και προαγωγής 
στο Μητρώο Μελετητών. 

η. Τη συγκρότηση επιτροπών αυτοψίας σε επικινδύ- 
νως ετοιμόρροπα κτίσματα σύμφωνα με τις σχετικές 
διατάξεις. 

θ. Την απόφαση παραχώρησης λυομένων οικίσκων 
για την προσωρινή στέγαση πληγέντων από θεομηνίες. 

ι. Τη συγκρότηση Επιτροπών για τον έλεγχο ποιότητας 
υλικών και έργων. 

ια. Την επιβολή προστίμου για παράβαση των προδι¬ 
αγραφών και κανονισμών που αναφέρονται στον τρόπο 
κατασκευής των έργων και στην ποιότητα, στον τρόπο 
σύνθεσης και επεξεργασίας, στη χρήση και στον έλεγχο 
των υλικών κατασκευής των έργων. 

ιβ. Την έγκριση μετακίνησης στο εσωτερικό ή εξωτερι¬ 
κό για τον Πρόεδρο, τον Αντιπρόεδρο, τους Γραμματείς, 
τα μέλη των Συλλογικών Οργάνων, τους εκπροσώπους 
Διοικητικών Συμβουλίων και τους υπαλλήλους των επο¬ 
πτευόμενων από τη Γ ενική Γ ραμματεία Υποδομών Νομι¬ 
κών Προσώπων για συμμετοχή σε συνέδρια, σεμινάρια. 

ιγ. Την αναστολή εκτέλεσης διοικητικών πράξεων κατά 
των οποίων έχει ασκηθεί αίτηση ακύρωσης ενώπιον 
του Συμβουλίου της Επικράτειας και του Διοικητικού 


Εφετείου, πλην των περιπτώσεων που τις πράξεις αυτές 
έχει εκδώσει ο Υπουργός. 

ιδ. Τη χορήγηση των πάσης φύσεως αδειών στους 
Προϊσταμένους των Γ ενικών Διευθύνσεων της Γ ενικής 
Γ ραμματείας Υποδομών. 

ιε. Τα θέματα της Διοικητικής Αρχής Σηράγγων. 

ιστ. Την έγκριση απευθείας μίσθωσης δημόσιου χώρου 
για λατομείο εκτός λατομικής περιοχής. 

Ιζ. Την έκδοση απόφασης για τη δέσμευση ζώνης προς 
εκτέλεση οδικών έργων. 

ιη. Την έκδοση απόφασης επίταξης ακινήτων για την 
εκτέλεση έργων και προσωρινής στέγασης πληγέντων 
από φυσικές καταστροφές και τη συγκρότηση Επιτρο¬ 
πής Εκτίμησης Ζημιών. 

ιθ. Την κήρυξη της απαλλοτρίωσης ακινήτων για έργα 
αρμοδιότητας Γενικής Γραμματείας Υποδομών, πλην 
εκείνων που αφορούν σε έργα που υλοποιούνται από 
τα εποπτευόμενα νομικά πρόσωπα αυτής. 

κ. Την έκδοση απόφασης που αφορά στον καθορι¬ 
σμό των ελάχιστων υποχρεωτικών απαιτήσεων για τη 
σύνταξη μελετών επισκευής των πληγέντων κτιρίων. 

κα. Την έκδοση απόφασης έγκρισης τιμολογίων υπο¬ 
λογισμού δαπάνης εργασιών επισκευής πληγέντων 
κτιρίων. 

κβ. Την έγκριση διάθεσης πίστωσης ποσού από ένα 
εκατομμύριο ευρώ και ένα λεπτό (1.000.000,01) έως και 
δεκαπέντε εκατομμύρια ΕΥΡΩ (15.000.000) σε βάρος των 
πιστώσεων του Προγράμματος Δημοσίων Επενδύσεων 
(Π.Δ.Ε.) για έργα, μελέτες και παροχή υπηρεσιών του 
ν. 3316/2005 καθώς και λοιπές δράσεις αρμοδιότητας 
της Γ ενικής Γ ραμματείας Υποδομών πλην λειτουργικών 
δαπανών. 

κγ. Τη μετάθεση ή μετακίνηση υπαλλήλων και Προϊ¬ 
σταμένων Τμημάτων, που έχουν τοποθετηθεί στην οι¬ 
κεία Γ ενική Γ ραμματεία. 

2. Ο Γ ενικός Γ ραμματέας Υποδομών προσυπογράφει 
όλα τα υπογραφόμενα από τον Υπουργό ή τον Υφυ¬ 
πουργό έγγραφα των Υπηρεσιών της Γ ενικής Γ ραμμα¬ 
τείας Υποδομών. 

Άρθρο 5 

Δικαίωμα υπογραφής 
Προϊσταμένων Γ ενικών Διευθύνσεων 

1. Μεταβιβάζεται στους Προϊστάμενους των Γενικών 
Διευθύνσεων του Υπουργείου Υποδομών, Μεταφορών 
και Δικτύων το δικαίωμα να υπογράφουν «με εντολή 
Υπουργού» ή με «εντολή Υφυπουργού», κατά περίπτωση: 

α. Οδηγίες και έγγραφα αρμοδιότητας περισσοτέρων 
της μίας Διεύθυνσης, που ανήκουν στην οικεία Γενική 
Διεύθυνση. 

β. Απαντητικά έγγραφα σε αιτήσεις επανεξέτασης 
ή αναφορές παραπόνων ή καταγγελίες πολιτών κατά 
πράξεων ή παραλείψεων Προϊσταμένων Διευθύνσεων ή 
εποπτευομένων Νομικών Προσώπων για τα οποία ήδη 
έχει απαντήσει ή επιληφθεί η αρμόδια Διεύθυνση ή ο 
Φορέας. 

γ. Πράξεις χορήγησης κανονικών και γονικών αδειών 
στους Προϊσταμένους Διευθύνσεων ή αυτοτελών ορ¬ 
γανικών μονάδων. 

δ. Πράξεις μετακίνησης υπαλλήλων, πλην Προϊστα¬ 
μένων Διευθύνσεων και Τμημάτων, σε Διευθύνσεις της 
οικείας Γ ενικής Διεύθυνσης. 

ε. Κοινοποιήσεις γνωμοδοτήσεων του Νομικού Συμ¬ 
βουλίου του Κράτους που έχουν γίνει αποδεκτές από 

τον Υπουργό και σχετικών ερμηνευτικών εγκυκλίων, 
εφόσον άπτονται των αρμοδιοτήτων περισσοτέρων 
Διευθύνσεων. 

στ. Έγγραφα που απευθύνονται στο Συμβούλιο της 
Επικράτειας (Σ.τ.Ε.), το Ελεγκτικό Συνέδριο και άλλα 
πολιτικά και διοικητικά δικαστήρια. 

ζ. Έγγραφα απαντητικά για ερωτήσεις, επερωτήσεις, 
αιτήσεις κατάθεσης εγγράφων και αναφορές, που κα¬ 
τατίθενται στη Βουλή, για θέματα αρμοδιότητας πε¬ 
ρισσότερων της μιας υπηρεσιών κάθε Γενικής Δ/νσης 
(κοινοβουλευτικός έλεγχος). 

η. Την έγκριση μετακίνησης εντός και εκτός έδρας 
για εκτέλεση υπηρεσίας στους Προϊσταμένους των 
Διευθύνσεων. 

2. Οι προϊστάμενοι των Γενικών Διευθύνσεων προ¬ 
συπογράφουν κατά τομέα αρμοδιότητας τα έγγραφα 
που υπογράφονται από τα ιεραρχικώς ανώτερα αυτών 
όργανα. 

Άρθρο 6 

Ειδικότερα θέματα δικαιώματος υπογραφής 
Προϊσταμένων Γ ενικών Διευθύνσεων 

1. Ειδικότερα, στους Προϊσταμένους των παρακάτω 
Γενικών Διευθύνσεων μεταβιβάζεται το δικαίωμα να 
υπογράφουν, πέραν των όσων αναφέρονται στο προ¬ 
ηγούμενο άρθρο: 

α. Στον Προϊστάμενο της Γενικής Διεύθυνσης Μετα¬ 
φορών: 

αα. Πράξεις χορήγησης, ανάκλησης και επιβολής λοι¬ 
πών διοικητικών κυρώσεων επί αδειών εκμετάλλευσης 
διεθνών τακτικών λεωφορειακών γραμμών μεταξύ της 
Ελλάδας και κρατών-μελών της Ευρωπαϊκής Ένωσης 
(Ε.Ε.) ή κρατών μελών της Ευρωπαϊκής Ζώνης Ελεύθε¬ 
ρων Συναλλαγών (Ε.Ζ.Ε.Σ), καθώς και μεταξύ της Ελλά¬ 
δας και κρατών που δεν είναι μέλη της Ε.Ε. 

αβ. Πράξεις χορήγησης αδειών κυκλοφορίας οχημά¬ 
των κάθε κατηγορίας σύμφωνα με τις εξαιρέσεις που 
αναφέρονται κατά περίπτωση στην νομοθεσία. 

αγ. Πράξεις ορισμού εκπροσώπων του Υπουργείου 
στην Διαιτησία για θέματα των εποπτευόμενων Οργα¬ 
νισμών και Επιχειρήσεων Μεταφορών. 

αδ. Εγκρίσεις για τη διέλευση των ελληνικών συνόρων 
και όταν δεν συντρέχουν οι όροι κανονιστικών αποφά¬ 
σεων του Υπουργείου, για τη διενέργεια μεταφορών 
με τη χρησιμοποίηση αδειών διμερών Συμφωνιών, όταν 
αυτό επιβάλλεται για την αντιμετώπιση έκτακτων ανα¬ 
γκών ή για τη διευκόλυνση, σε μεμονωμένες περιπτώ¬ 
σεις, της ανάληψης και πραγματοποίησης ορισμένων 
μεταφορών από ή προς την Ελλάδα. 

β. Στον Προϊστάμενο της Γ ενικής Διεύθυνσης Οδικής 
Ασφάλειας μεταβιβάζεται το δικαίωμα να υπογράφει: 

βα. Την απόφαση με την οποία καθορίζονται το πρό¬ 
γραμμα των σεμιναρίων, η διαδικασία διεξαγωγής τους, 
καθώς και οι προϋποθέσεις που πρέπει να πληρούν οι 
υποψήφιοι που θα πιστοποιηθούν ως πραγματογνώμο- 
νες ΑϋΒ. 

ββ. Την απόφαση, με την οποία συγκροτούνται τρι¬ 
μελείς επιτροπές (πρόεδρος συν δύο μέλη) εξετάσεων 
υποψηφίων για απόκτηση Πιστοποιητικού Ελεγκτή Δη¬ 
μόσιων και Ιδιωτικών ΚΤΕΟ με τους αναπληρωτές τους 
και με την οποία καθορίζονται η ημερομηνία, η ημέρα, ο 
τόπος των εξετάσεων, καθώς και η ώρα προσέλευσης 
των υποψηφίων. 


βγ. Τις αποφάσεις, με τις οποίες καθορίζονται οι τρο¬ 
ποποιήσεις των ορισμών των Τεχνικών Υπηρεσιών ή 
των φορέων ελέγχου που ορίζονται σύμφωνα με την 
παράγραφο κστ του άρθρου 2 για θέματα που αφορούν 
αλλαγές των καταστατικών εγγράφων, της επωνυμίας, 
των ονομάτων των αρμοδίων, της διεύθυνσης επικοι¬ 
νωνίας, του οργανογράμματος, του πιστοποιητικού δι¬ 
απίστευσης και άλλων παρόμοιων στοιχείων. 

βδ. Τις αποφάσεις, με τις οποίες καθορίζονται τα έντυ¬ 
πα και η μορφή της απαιτούμενης τεκμηρίωσης και των 
εκδιδόμενων εγγράφων για την εφαρμογή του θεσμικού 
πλαισίου έκδοσης Εθνικών Εγκρίσεων οχήματος, «συ¬ 
στήματος» ή «κατασκευαστικού στοιχείου» ή «χωριστής 
τεχνικής μονάδας. 

βε. Συμφωνίες μεταξύ των αρμόδιων αρχών των Συμ¬ 
βαλλόμενων Μερών στην ΑϋΒ για τη χορήγηση προ¬ 
σωρινών παρεκκλίσεων από τις απαιτήσεις της ΑΩΒ, 
σύμφωνα με την παρ. 3 του άρθρου 4 του Ν. 1741/1987. 

βστ. Τις αποφάσεις με τις οποίες συμπληρώνονται 
ή τροποποιούνται ήδη εκδοθείσες Εθνικές τεχνικές/ 
εναλλακτικές απαιτήσεις, αποκλειστικά τεχνικού περι¬ 
εχομένου, προκειμένου να εφαρμοστούν από τεχνικές 
υπηρεσίες ή φορείς ελέγχου για την πιστοποίηση οχή¬ 
ματος, «συστήματος» ή «κατασκευαστικού στοιχείου» ή 
«χωριστής τεχνικής μονάδας». 

γ. Στον Προϊστάμενο της Γ ενικής Διεύθυνσης Οικονομι¬ 
κών Υπηρεσιών (πέραν των αρμοδιοτήτων που ασκεί σύμ¬ 
φωνα με το άρθρο 5 του Ν. 3871/2010 και το άρθρο 5 του 
Ν. 4111/2013), μεταβιβάζεται το δικαίωμα να υπογράφει: 

γα. Αποφάσεις και εντολές που αφορούν κάθε εί¬ 
δους δαπάνη, εγκρίσεις, προκηρύξεις διαγωνισμών, 
αποφάσεις κατακύρωσης αποτελεσμάτων διαγωνισμών, 
συμβάσεις, καθώς και κάθε σχετική με το θέμα από¬ 
φαση που εμπίπτει στις διατάξεις του άρθ. 2 παρά¬ 
γραφος 12 περίπτωση (γ) του Ν. 2286/1995/Α' 19 και του 
Π.Δ. 118/2007/Α" 150 για τις περιπτώσεις που η σχετική 
δαπάνη κυμαίνεται από εβδομήντα πέντε χιλιάδες ευρώ 
και ένα λεπτό (75.000,01 €) έως τριακόσιες χιλιάδες 
ευρώ (300.000 €). 

γβ. Αποφάσεις για τις διαδικασίες σύναψης συμβά¬ 
σεων προμηθειών σύμφωνα με τις διατάξεις του άρθρου 
2, παράγραφοι 12δ και 13 του Ν. 2286/1995/Α' 19 και του 
Π.Δ. 118/2007/Α' 150, για τις περιπτώσεις που η σχετική 
δαπάνη κυμαίνεται μεταξύ εβδομήντα πέντε χιλιάδων 
ευρώ και ενός λεπτού (75.000,01) και τριακοσίων χιλιά¬ 
δων ευρώ (300.000 €). 

γγ. Αποφάσεις σύμφωνα με τις κείμενες διατάξεις 
έγκρισης δαπανών, παροχής πιστώσεων, εντολών 
προμηθειών ή εκτέλεσης έργων, καθώς και ανάληψης 
υποχρεώσεων που έχουν σχέση με την εκτέλεση προ¬ 
γραμμάτων και έργων ανάπτυξης των εποπτευόμενων 
Δημοσίων Οργανισμών και Επιχειρήσεων καθώς και κα¬ 
τάρτισης συμβάσεων που προβλέπονται από το νόμο 
και έγκρισης ή επικύρωσης συμβάσεων των παραπάνω 
φορέων για δαπάνες ύψους μέχρι τριακόσιες χιλιάδες 
Ευρώ (300.000 €). 

γδ. Πράξεις κατάρτισης Ενιαίου Προγράμματος Προ¬ 
μηθειών, προτάσεων για έγκρισή του και για τυχόν 
τροποποιήσεις του και χορήγησης εξουσιοδοτήσεων. 

γε. Τα αιτήματα χρηματοδότησης των Συλλογικών 
Αποφάσεων του Π.Δ.Ε. 

γστ. Την κατανομή χρηματοδότησης των έργων του 
Π.Δ.Ε. 

γζ. Την ανακατανομή των πιστώσεων του Π.Δ.Ε. στους 
Κ.Α.Ε. εντός του εγκεκριμένου ορίου πληρωμών ανά 
τρίμηνο. 

γη. Την πρόταση για εγγραφή πιστώσεων στον εκτε- 
λούμενο τακτικό προϋπολογισμό για πληρωμή απαι¬ 
τήσεων σε βάρος του Δημοσίου που απορρέουν από 
τελεσίδικη δικαστική απόφαση. 

γθ. Την πρόταση για μεταφορά πιστώσεων από μεί- 
ζονα σε μείζονα κατηγορία του εκτελούμενου τακτικού 
προϋπολογισμού. 

γι. Τη διαβίβαση των δημοσιονομικών αναφορών προς 
τους αρμόδιους Φορείς και Αρχές. 

για. Την ανάληψη δέσμευσης πίστωσης από τον τα¬ 
κτικό προϋπολογισμό για ποσά από διακόσιες χιλιάδες 
ευρώ και ένα λεπτό (200.000,01 €) έως και ένα εκατομ¬ 
μύριο ευρώ (1.000.000 €). 

γιβ. Τις αναγκαίες εγκρίσεις και λοιπές διατυπώσεις 
για την παροχή ατελειών, αδειών εισαγωγής, χορήγη¬ 
σης συναλλάγματος κλπ για αντιμετώπιση συναφών 
θεμάτων, αρμοδιότητας του Υπουργείου. 

γιγ. Την έγκριση διάθεσης πίστωσης σε βάρος των 
πιστώσεων του Π.Δ.Ε. για έργα και λοιπές δράσεις της 
Γενικής Γραμματείας του Υπουργείου πλην των λειτουρ¬ 
γικών δαπανών, για ποσά από διακόσιες χιλιάδες ευρώ 
και ένα λεπτό (200.000,01 €) έως και ένα εκατομμύριο 
ευρώ (1.000.000 €). 

γιδ. Την έγκριση διάθεσης πίστωσης από το εγκε¬ 
κριμένο Π.Δ.Ε. για λειτουργικές δαπάνες του Υπουρ¬ 
γείου για ποσά από εκατό χιλιάδες ευρώ και ένα λε¬ 
πτό (100.000,01 €) έως και πεντακόσιες χιλιάδες ευρώ 
(500.000 €). 

γιε. Τον καταλογισμό οφειλών που απορρέουν από 
οποιαδήποτε αιτία και εντάσσονται στην αρμοδιότητα 
της Γ ενικής Διεύθυνσης για ποσά από είκοσι χιλιάδες 
ευρώ και ένα λεπτό (20.000,01 €) έως εκατό χιλιάδες 
ευρώ (100.000 €) 

γιστ. Πράξεις κατάρτισης Ενιαίου Προγράμματος 
Προμηθειών, προτάσεων για έγκρισή του και για τυχόν 
τροποποιήσεις του και χορήγησης εξουσιοδοτήσεων. 

γιζ. Τ ις Αποφάσεις ορισμού μελών επιτροπών αξιολό¬ 
γησης, παραλαβής και εξέτασης ενστάσεων για διαγω¬ 
νισμούς δαπάνης ύψους από εβδομήντα πέντε χιλιάδες 
ευρώ και ένα λεπτό (75.000,01 €) έως και τριακόσιες 
χιλιάδες ευρώ (300.000 €), αρμοδιότητας της Γενικής 
Γ ραμματείας του Υπουργείου. 

γιη. Τις Αποφάσεις εξέτασης ενστάσεων που υπο¬ 
βάλλονται σε διαγωνιστικές διαδικασίες προϋπολογι- 
σθείσας δαπάνης για ποσά έως και εβδομήντα πέντε 
χιλιάδες ευρώ (75.000€), αρμοδιότητας της Γενικής 
Γ ραμματείας του Υπουργείου. 

γιθ. Τις Αποφάσεις μεταφοράς πιστώσεων του εκτε¬ 
λούμενου τακτικού προϋπολογισμού μεταξύ των Ειδικών 
Φορέων του Υπουργείου. 

δ. Στον Προϊστάμενο της Γενικής Διεύθυνσης Διοι¬ 
κητικής Υποστήριξης μεταβιβάζεται το δικαίωμα να 
υπογράφει: 

δα. Πράξεις κύρωσης πινάκων προακτέων που κα¬ 
ταρτίζονται σύμφωνα με το άρθρο 8 του Ν. 4024/2011. 

δβ. Την έγκριση του εξαμηνιαίου προγραμματισμού 
των εκπαιδευτικών δραστηριοτήτων του Υπουργείου. 

ε. Στον Προϊστάμενο της Γενικής Διεύθυνσης Ηλε¬ 
κτρονικής Διακυβέρνησης μεταβιβάζεται το δικαίωμα 
να υπογράφει: 


εα.Έγγραφα για την υποβολή Τεχνικών ΔελτίωνΈρ- 
γων Τεχνολογιών Πληροφορικής και Επικοινωνιών (ΤΠΕ) 
για θέματα Ηλεκτρονικής Διακυβέρνησης στους τομείς 
δράσης του Υπουργείου. 

στ. Στους προϊσταμένους των Γενικών Διευθύνσεων 
Συγκοινωνιακών Υποδομών, Υδραυλικών και Κτιρια- 
κών Υποδομών και Τεχνικής Υποστήριξης της Γενικής 
Γ ραμματείας Υποδομών μεταβιβάζεται το δικαίωμα να 
υπογράφουν «με εντολή Υπουργού» ή με «εντολή Υφυ¬ 
πουργού»: 

στα. Την έγκριση διάθεσης πίστωσης για δράσεις 
(έργα, μελέτες, υπηρεσίες, απαλλοτριώσεις, επιτάξεις, 
ΟΚΩ, κλπ.), πλην λειτουργικών δαπανών, αρμοδιότητας 
της Γενικής Διεύθυνσης που προίστανται, από ποσό 
200.000,01 έως 1.000.000€. 

στβ. Την έγκριση προμήθειας υλικών και παροχής υπη¬ 
ρεσιών, προϋπολογισμού από 50.001 ευρώ έως 100.000 
ευρώ χωρίς ΦΠΑ, που αφορούν σε λειτουργική δαπάνη 
των Υπηρεσιών που προίστανται, όπως και όλων των 
αποφάσεων και εγκρίσεων της διαδικασίας ανάθεσης, 
εκτέλεσης και παραλαβής αυτών, πλην της απόφασης 
διάθεσης πίστωσης. 

στγ. Επιπλέον στον Προϊστάμενο της Γ ενικής Διεύθυν¬ 
σης Τεχνικής Υποστήριξης μεταβιβάζεται το δικαίωμα 
υπογραφής του Υπουργού για: 

στγα. Την έγκριση καταβολής αποζημίωσης σε δικαι¬ 
ούχους απαλλοτριωμένων ακινήτων που έχουν ανα¬ 
γνωριστεί. 

στγβ. Την άρση καταλογισμού βεβαιωθεισών οφειλών 
λόγω παροδιότητας ή αχρεωστήτως καταβληθέντων. 

στγγ. Τη χορήγηση βεβαιώσεων εγγραφής στο Μη¬ 
τρώο Εργοληπτικών Επιχειρήσεων για τις εργοληπτικές 
επιχειρήσεις 6ης και 7ης τάξης. 

Αρθρο 7 

Δικαίωμα υπογραφής Γενικού Επιθεωρητή ΣΕΕΥΜΕ 

1. Μεταβιβάζεται στον Γ ενικό Επιθεωρητή του Σώματος 
Επιθεωρητών-Ελεγκτών του άρθρου 19 του Ν. 2671/1998 
(Α' 289) (ΣΕΕΥΜΕ), στο πλαίσιο των καθορισμένων από 
τις κείμενες διατάξεις αρμοδιοτήτων του Σώματος Επι¬ 
θεωρητών - Ελεγκτών, το δικαίωμα να υπογράφει «με 
εντολή Υφυπουργού»: 

α. Πράξεις μετακίνησης των Επιθεωρητών-Ελεγκτών, 
καθώς και των μελών της Γραμματειακής Υποστήρι¬ 
ξης του Σ.Ε.Ε.Υ.Μ.Ε., εντός και εκτός έδρας σε όλη την 
Επικράτεια, για την πραγματοποίηση Επιθεωρήσεων, 
Ελέγχων ή Ερευνών. 

β. Πράξεις χορήγησης κανονικών αδειών (με ή χωρίς 
αποδοχές), γονικών και λοιπών αδειών στους Επιθεω- 
ρητές-Ελεγκτές του Σώματος και στα μέλη της Γραμ- 
ματειακής του Υποστήριξης. 

γ. Βεβαιώσεις πραγματοποίησης, εκτός ωραρίου ερ¬ 
γασίας, επιθεωρήσεων και ελέγχων των πρακτικών εξε¬ 
τάσεων των υποψήφιων οδηγών, καθώς και των Σχολών 
οδήγησης, για την τήρηση των ισχυουσών για την εκ¬ 
παίδευση των υποψήφιων οδηγών διατάξεων. 

δ.Έγγραφα, με τα οποία ζητούνται στοιχεία και πλη¬ 
ροφορίες, για θέματα που ερευνώνται ή ενδιαφέρουν 
γενικότερα το Σ.Ε.Ε.Υ.Μ.Ε. 

ε. Πράξεις έγκρισης χορήγησης αντιγράφων αδιαβάθ- 
μητων εγγράφων. 

ζ. Πράξεις κατάθεσης εγγράφων στο αρχείο. 

Άρθρο 8 

Δικαίωμα υπογραφής Προϊσταμένων Διευθύνσεων 

1. Μεταβιβάζεται στους Προϊσταμένους των Διευθύν¬ 
σεων του Υπουργείου Υποδομών, Μεταφορών και Δικτύ¬ 
ων, το δικαίωμα να υπογράφουν «με εντολή Υπουργού» 
ή «με εντολή Υφυπουργού» κατά περίπτωση: 

α. Πράξεις τοποθέτησης και μετακίνησης υπαλλήλων, πλην 
Προϊσταμένων Τμημάτων, σε Τμήματα της οικείας Διεύθυνσης. 

β. Εκθέσεις και αναφορές που αποστέλλονται στην 
Ευρωπαϊκή Ένωση και λοιπούς διεθνείς οργανισμούς 
καθώς και έγγραφα παρακολούθησης εφαρμογής προ¬ 
γραμμάτων που προσφέρονται από την Ε.Ε. και διεθνείς 
οργανισμούς. 

γ.Έγγραφα γνωστοποίησης της κείμενης νομοθεσίας 
και οδηγίες εφαρμογής προς τις Υπηρεσίες Μεταφορών 
και Επικοινωνιών των Περιφερειών και τους εποπτευό¬ 
μενους δημόσιους Οργανισμούς και Επιχειρήσεις. 

δ. Πράξεις εκδιδόμενες με βάση τις κείμενες διατάξεις 
για την εκκαθάριση των αρχείων της οικείας Διεύθυνσης. 

ε. Έγγραφα απαντητικά για ερωτήσεις, επερωτήσεις, 
αιτήσεις κατάθεσης εγγράφων και αναφορές, που κα¬ 
τατίθενται στη Βουλή, για θέματα αρμοδιότητας της 
οικείας Διεύθυνσης (θέματα κοινοβουλευτικού ελέγχου). 

στ. Αλληλογραφία προπαρασκευαστικού ή πληρο¬ 
φοριακού χαρακτήρα για πράξεις που εκδίδονται από 
υπερκείμενα όργανα. 

ζ. Έγγραφα απαντητικά σε αιτήσεις επανεξέτασης ή 
σε υπομνήματα ή αναφορές παραπόνων ή καταγγελιών 
πολιτών κατά πράξεων ή παραλείψεων Προϊσταμένων 
οικείων Τμημάτων. 

η. Έγγραφα απαντητικά σε ερωτήματα περιφερεια¬ 
κών Υπηρεσιών, αναφορές και ερωτήματα φυσικών ή 
νομικών προσώπων. 

θ. Έγγραφα, με τα οποία επιστρέφονται αναφορές, 
που δεν υποβλήθηκαν ιεραρχικά. 

ι.Έγγραφα, με τα οποία ζητούνται ή παρέχονται πλη¬ 
ροφορίες ή οδηγίες για την ορθή εφαρμογή των νόμων, 
εφόσον για τα τελευταία έχουν αποφανθεί τα αρμόδια 
κατά νόμο όργανα, καθώς και έγγραφα με προπαρα¬ 
σκευαστικό και πληροφοριακό χαρακτήρα. 

ια. Πράξεις για την αρχειοθέτηση εγγράφων, για θέ¬ 
ματα αρμοδιότητας περισσότερων Τμημάτων, καθώς και 
εγκρίσεις χορήγησης αντιγράφων των εγγράφων αυτών. 

ιβ. Πράξεις, με τις οποίες ασκείται κάθε αρμοδιότητα 
που αναφέρεταί: 

ιβα. Στην αντιμετώπιση γενικά των υποθέσεων που 
υπάγονται στην αρμοδιότητα της οικείας Διεύθυνσης, 
εφόσον αυτές δεν μπορούν να ενταχθούν σε υποθέσεις, 
για τις οποίες είναι αρμόδιο να αποφανθεί άλλο ανώ¬ 
τερο υπηρεσιακό όργανο. 

ιββ. Στην εκπλήρωση υποχρεώσεων αρμοδιότητας της 
οικείας Διεύθυνσης, που έχουν αναληφθεί ή υποχρεώ¬ 
σεων από τελεσίδικη δικαστική απόφαση. 

ιβγ. Στην αίτηση και παροχή πληροφοριών σε άλλες 
αρχές και φυσικά ή νομικά πρόσωπα, για θέματα που 
ενδιαφέρουν γενικότερα την οικεία Διεύθυνση. 

ιγ. Τη χορήγηση κανονικών αδειών με αποδοχές στους 
Προϊσταμένους των Τ μημάτων τους. 

ιδ. Την έγκριση για μετακίνηση στο εσωτερικό για 
υπηρεσιακούς λόγους υπαλλήλων με οποιαδήποτε σχέ¬ 
ση εργασίας είτε πρόκειται για αποστολή που έχει περι- 
ληφθεί στο ετήσιο πρόγραμμα αποστολών είτε πρόκει¬ 
ται για έκτακτη αποστολή που δεν έχει περιληφθεί στο 


ετήσιο πρόγραμμα αποστολών στο εσωτερικό και ως εκ 
τούτου δεν έχει ήδη εγκριθεί από το Γενικό Γραμματέα. 

ιε. Τη θεώρηση και επικύρωση όλων των σχεδίων και 
τευχών των μελετών. 

ιστ. Την παράταση προθεσμίας αποδόσεως λογαρια¬ 
σμού χρηματικών ενταλμάτων προπληρωμής. 

ιζ. Τον έλεγχο και τη θεώρηση των δικαιολογητικών 
πληρωμής, σύμφωνα με τις κείμενες διατάξεις, των οδοι¬ 
πορικών εξόδων και των ημερησίων αποζημιώσεων, όπως 
και κάθε πρόσθετης παροχής σε βάρος του Δημοσίου 
ή άλλων Νομικών Προσώπων ή ειδικών λογαριασμών. 

ιη. Τις διατυπώσεις που απαιτούνται για την παροχή 
ατελειών, αδειών εισαγωγής, χορηγήσεως συναλλάγ¬ 
ματος κ.λπ. 

ιθ. Την έγκριση μεταφοράς υλικών ή εφοδίων ανε¬ 
ξαρτήτως ποσού. 

κ. Την προμήθεια υλικών και την παροχή υπηρεσιών 
προϋπολογισμού μέχρι του ποσού των 50.000 ευρώ, χω¬ 
ρίς ΦΠΑ, περιλαμβανομένης της υπογραφής της σύμβα¬ 
σης και όλων των σχετικών αποφάσεων και εγκρίσεων 
πλην της απόφασης διάθεσης πίστωσης 
κα. Την πρόταση για τον ορισμό ή την αντικατάσταση 
υπολόγων διαχειριστών. 

κβ. Την πρόταση για τον σχεδίασμά προγραμμάτων 
εκπαίδευσης και επιμόρφωσης και την πρόταση για 
τη συμμετοχή των υπαλλήλων τους σε προγράμματα 
εκπαίδευσης και εισαγωγικής εκπαίδευσης. 

Αρθρο 9 

Ειδικότερα θέματα δικαιώματος υπογραφής 
Προϊσταμένων Διευθύνσεων 

1. Στους Προϊστάμενους των παρακάτω Διευθύνσεων 
μεταβιβάζεται επίσης το δικαίωμα να υπογράφουν, πέ¬ 
ραν των όσων αναφέρονται στο προηγούμενο άρθρο: 

α. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΕΠΙΒΑΤΙ¬ 
ΚΩΝ ΜΕΤΑΦΟΡΩΝ: 

αα. Έγγραφα για την κατάρτιση του Προγράμματος 
Δημοσίων Επενδύσεων Επιβατικών Μεταφορών. 

αβ. Εγκρίσεις μεταφορών για ίδιο λογαριασμό για μη 
κοινοτικές χώρες. 

αγ. Εγκρίσεις δευτερευουσών τροποποιήσεων των 
όρων διενέργειας τακτικών επιβατικών μεταφορών (ιδί¬ 
ως της προσαρμογής των κομίστρων, των ωραρίων, 
του εγκεκριμένου στόλου και ειδικά για την περίπτωση 
προσωρινών ή εποχιακών αναγκών της συχνότητας και 
του δρομολογίου). 

αδ. Εγκρίσεις για τη διενέργεια οδικών διεθνών πα¬ 
λινδρομικών μεταφορών (τύπου «σαΐτας»). 

αε. Αδειες μη απελευθερωμένων έκτακτων μεταφο¬ 
ρών διμερών ή πολυμερών συμφωνιών για αλλοδαπούς 
μεταφορείς. 

αστ. Έγγραφα στο πλαίσιο της λειτουργίας, κίνησης 
και εν γένει παρακολούθησης (περιλαμβανομένων των 
υπηρεσιών ηλεκτρονικής τραπεζικής) του λογαριασμού 
του ποσοστού 1% της περίπτωσης α' [ενίσχυση ασθε¬ 
νέστερων ΚΤΕΛ] της παραγράφου 1 του άρθρου 13 του 
Ν. 2963/2001 (Α' 268) στο Νέο Ταχυδρομικό Ταμιευτήριο. 

αζ. Βεβαίωση αποδοχής φακέλου για το προς αδειο- 
δότηση υδατοδρόμιο. 

β. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΣΥΝΔΥΑΣ¬ 
ΜΕΝΩΝ ΜΕΤΑΦΟΡΩΝ: 

βα. Πράξεις χορήγησης αδειών Ευρωπαϊκής Διάσκε¬ 
ψης Υπουργών Μεταφορών (ΕΔΥΜ) για τη διενέργεια 
εμπορευματικών μεταφορών. 

ββ.Έντυπες άδειες διέλευσης για αυτοκίνητα που διε¬ 
νεργούν διεθνείς εμπορευματικές μεταφορές σε εκτέλε¬ 
ση πολυμερών και διμερών συμβάσεων και συμφωνιών. 

βγ. Εγκρίσεις, σε μεμονωμένες περιπτώσεις, διέλευσης 
των ελληνικών συνόρων σε ξένους μεταφορείς εμπορευ¬ 
μάτων, σύμφωνα με τις συμφωνίες και τα πρωτόκολλα 
διεθνών μεταφορών. 

βδ. Έγγραφα για την κατάρτιση του Προγράμματος 
Δημοσίων Επενδύσεων του Τομέα Συνδυασμένων Με¬ 
ταφορών. 

βε. Πράξεις χορήγησης αδειών κυκλοφορίας οχημά¬ 
των κάθε κατηγορίας σύμφωνα με τις εξαιρέσεις που 
αναφέρονται κατά περίπτωση στην νομοθεσία 
γ. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΣΤΡΑΤΗ¬ 
ΓΙΚΗΣ ΜΕΤΑΦΟΡΩΝ: 

γα. Έγγραφα παρακολούθησης ορθής και έγκαιρης 
εφαρμογής του Ενωσιακού Δικαίου. 

γβ. Έγγραφα για την κατάρτιση του Προγράμματος 
Δημοσίων Επενδύσεων αναπτυξιακών προγραμμάτων 
Τομέα Μεταφορών. 

δ. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΟΔΙΚΗΣ 
ΚΥΚΛΟΦΟΡΙΑΣ ΚΑΙ ΑΣΦΑΛΕΙΑΣ: 

δα. Τα πιστοποιητικά των ελεγκτών Δημοσίων και 
Ιδιωτικών ΚΤΕΟ οχημάτων μεταφοράς επικίνδυνων 
εμπορευμάτων (ΑΩΒ) και ευπαθών τροφίμων (ΑΤΡ). 

ε. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΕΛΕΓΧΟΥ 
ΟΧΗΜΑΤΩΝ ΚΑΙ ΕΓΚΑΤΑΣΤΑΣΕΩΝ: 

εα. Την Απόφαση για την εκκίνηση των κινητών μονά¬ 
δων ελέγχου καυσαερίων ή την παραμονή αυτών στο 
Υπουργείο σε περιπτώσεις ακραίων καιρικών φαινο¬ 
μένων. 

στ. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΤΕΧΝΟ¬ 
ΛΟΓΙΑΣ ΟΧΗΜΑΤΩΝ: 

στα. Αποφάσεις ή πράξεις, με τις οποίες χορηγείται 
έγκριση τύπου για τα κάθε κατηγορίας αυτοκίνητα οχή¬ 
ματα, τις μοτοσικλέτες, τα ρυμουλκούμενα, τα μοτοπο¬ 
δήλατα, τα εξαρτήματα αυτών, ως και τα αντίστοιχα 
δελτία κοινοποίησης και τις αποφάσεις τέλους σειράς 
αυτών. 

στβ. Φύλλα δοκιμών καυσαερίων που προορίζονται 
για την έκδοση γενικών εγκρίσεων τύπου. 

στγ. Εγκυκλίους κοινοποίησης μητρώου εξουσιοδο¬ 
τημένων αντιπροσώπων, συνεργείων, Τεχνιτών για την 
εφαρμογή της απόφασης 28366/2098/06 (Β' 441) του 
Υπουργού Υποδομών Μεταφορών και Δικτύων. 

στδ. Την Απόφαση συγκρότησης επιτροπών για την 
αξιολόγηση των δεξιοτήτων τεχνικών Υπηρεσιών ή φο¬ 
ρέων ελέγχου της παραγράφου κστ του άρθρου 2. 

ζ. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΠΡΟΫΠΟ¬ 
ΛΟΓΙΣΜΟΥ ΚΑΙ ΔΗΜΟΣΙΟΝΟΜΙΚΩΝ ΑΝΑΦΟΡΩΝ: 

ζα. Την πρόταση για αύξηση του ποσοστού διάθε¬ 
σης των πιστώσεων στους εκτελούμενους προϋπολο¬ 
γισμούς. 

ζβ. Την πρόταση αύξησης των πιστώσεων του εκτε- 
λούμενου τακτικού προϋπολογισμού προς το ΓΛΚ. 

ζγ. Την απόφαση μεταφοράς πιστώσεων εντός των 
μειζόνων κατηγοριών και ομάδων δαπανών του εκτε- 
λούμενου τακτικού προϋπολογισμού. 

ζδ. Την πρόταση για εγγραφή προβλέψεων πιστώ¬ 
σεων λόγω πλήρωσης θέσεων προσωπικού καθώς και 
μετατάξεις. 

ζε. Την έγκριση διάθεσης πίστωσης σε βάρος των 
πιστώσεων του Π.Δ.Ε. για έργα και λοιπές δράσεις της 


Γενικής Γραμματείας του Υπουργείου πλην των λει¬ 
τουργικών δαπανών για ποσά από εξήντα χιλιάδες ευρώ 
και ένα λεπτό (60.000,01 €) έως και διακόσιες χιλιάδες 
ευρώ (200.000 €). 

ζστ. Την έγκριση διάθεσης πίστωσης σε βάρος των 
πιστώσεων του Π.Δ.Ε. για λειτουργικές δαπάνες του 
Υπουργείου για ποσά έως και εκατό χιλιάδες ευρώ 
( 100.000 €). 

η. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΟΙΚΟΝΟ¬ 
ΜΙΚΗΣ ΔΙΑΧΕΙΡΙΣΗΣ: 

ηα. Την ανάληψη δέσμευσης πίστωσης από τον τακτι¬ 
κό προϋπολογισμό για ποσά από εξήντα χιλιάδες ευρώ 
και ένα λεπτό (60.000,01€) έως και διακόσιες χιλιάδες 
ευρώ (200.000 €). 

ηβ. Την θεώρηση πληρωμής των υποχρεώσεων που 
έχουν αναληφθεί ή είναι απαιτητές από τελεσίδικη από¬ 
φαση σε βάρος του Δημοσίου, καθώς και κάθε άλλου 
είδους δαπάνες. 

ηγ. Την εκκαθάριση αποδοχών και πόσης φύσεως απο¬ 
ζημιώσεις (ανάληψη δέσμευσης, διάθεσης πίστωσης). 

ηδ. Τον ορισμό και την αντικατάσταση των υπόλογων 
διαχειριστών του Π.Δ.Ε. 

ηε. Την έκδοση χρηματικών ενταλμάτων προπληρωμής 
και τον ορισμό υπόλογων διαχειριστών. 

ηστ. Τον καταλογισμό οφειλών που απορρέουν από 
οποιαδήποτε αιτία και εντάσσονται στην αρμοδιότητα 
της Διεύθυνσης για ποσά έως και είκοσι χιλιάδες ευρώ 
( 20.000 €). 

ηζ. Την αναζήτηση από ασφαλιστικά ταμεία κρατήσε¬ 
ων και αποδοχών που έχουν καταβληθεί αχρεωστήτως. 

ηη. Την ενημέρωση των αρμόδιων Υπηρεσιών για τις 
προβλέψεις ανάληψης των εγκεκριμένων πιστώσεων. 

ηθ. Την παράταση προθεσμίας απόδοσης λογαρια¬ 
σμών Χ.Ε.Π. 

ηι. Την ανάληψη υποχρεώσεων που προβλέπεται ότι 
θα βαρύνουν είτε τμηματικά είτε εξ ολοκλήρου στα επό¬ 
μενα έτη του Μεσοπρόθεσμου Πλαισίου Δημοσιονομικής 
Στρατηγικής συμπεριλαμβανομένων και των μισθώσεων 
ακινήτων ανερχομένων σε ποσό από ένα ευρώ (1€) έως 
εκατό χιλιάδες ευρώ (100.000,00 €). 

ηκ. Την ενταλματοποίηση των δαπανών σε βάρος των 
πιστώσεων των έργων του Π.Δ.Ε. 

θ. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΠΡΟΜΗ¬ 
ΘΕΙΩΝ, ΥΠΟΔΟΜΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ: 

θα. Αποφάσεις και εντολές που αφορούν κάθε είδους 
δαπάνη, εγκρίσεις, προκηρύξεις διαγωνισμών, αποφά¬ 
σεις κατακύρωσης αποτελεσμάτων διαγωνισμών, συμ¬ 
βάσεις, καθώς και κάθε σχετική με το θέμα απόφαση 
που εμπίπτει στις διατάξεις του άρθ. 2 παράγραφος 12, 
περίπτωση (γ) του Ν. 2286/1995 και του Π.Δ. 118/2007 για 
τις περιπτώσεις που η σχετική δαπάνη κυμαίνεται από 
δύο χιλιάδες πεντακόσια ευρώ και ένα λεπτό (2.500,01 €) 
και δεν υπερβαίνει τις εβδομήντα πέντε χιλιάδες ευρώ 
(75.000 €). 

θβ. Αιτήματα ανάληψης υποχρέωσης της αναγκαί¬ 
ας για την προμήθεια υλικού, την έκδοση χρηματικού 
εντάλματος προπληρωμής που αφορά αρμοδιότητα της 
Δ/νσης ή την ανάθεση υπηρεσίας, πίστωσης (δέσμευση 
από Τακτικό Προϋπολογισμό ή έγκριση διάθεσης πί¬ 
στωσης από το Π.Δ.Ε), για ποσό μεγαλύτερο των δέκα 
χιλιάδων ευρώ και ένα λεπτό (10.000,01 €). 

θγ. Τις αποφάσεις ορισμού μελών των επιτροπών 
αξιολόγησης, παραλαβής και ενστάσεων για διαδικα- 

σίες αρμοδιότητας της Διεύθυνσής του και για ποσά 
από 2.500,01€ έως και εβδομήντα πέντε χιλιάδες ευρώ 
(75.000 €). 

θδ. Την διακήρυξη διενέργειας διαγωνισμών και την 
έγκριση των αποτελεσμάτων αυτών για τις περιπτώσεις 
που η σχετική δαπάνη κυμαίνεται από δύο χιλιάδες πε¬ 
ντακόσια ευρώ και ένα λεπτό (2.500,01 €) έως εβδομήντα 
πέντε χιλιάδες ευρώ (75.000 €). 

θε. Την υπογραφή των συμβάσεων προμήθειας υλι¬ 
κών ή ανάθεσης υπηρεσιών για ποσά από δύο χιλιάδες 
πεντακόσια ευρώ και ένα λεπτό (2.500,01 €) έως και 
εβδομήντα πέντε χιλιάδες ευρώ (75.000 €) και για με¬ 
γαλύτερα ποσά, εφόσον το αποτέλεσμα έχει εγκριθεί 
από το αρμόδιο όργανο. 

θστ. Την έγκριση μεταφοράς και εκποίησης υλικών 
ή εφοδίων. 

θζ. Την κατανομή και διάθεση στις Υπηρεσίες, έγκριση 
επισκευών, συντήρησης και αντικατάστασης κινητήρων 
οχημάτων. 

θη. Την αποστολή απολογιστικών και στατιστικών 
στοιχείων στα αρμόδια Υπουργεία και σε οποιοδήπο- 
τε άλλο φορέα, σχετικά με την εκτέλεση συμβάσεων 
προμηθειών ή παροχής υπηρεσιών. 

ι. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΔΙΑΧΕΙΡΙ¬ 
ΣΗΣ ΑΝΘΡΩΠΙΝΟΥ ΔΥΝΑΜΙΚΟΥ: 

ια. Προτάσεις για εγγραφή προβλέψεων πλήρωσης 
θέσεων προσωπικού και αντίστοιχης μεταφοράς πί¬ 
στωσης. 

ιβ. Αποφάσεις μετατάξεων υπαλλήλων από κλάδο/ 
ειδικότητα σε κλάδο/ειδικότητα. 

ιγ. Αποφάσεις που αφορούν τη βαθμολογική εξέλιξη 
των υπαλλήλων με οποιαδήποτε σχέση εργασίας όλων 
των κατηγοριών. 

ιδ. Πράξεις μονιμοποιήσεως όλων των υπαλλήλων, με 
οποιαδήποτε σχέση εργασίας. 

ιε. Παραπομπή προς το οικείο Υπηρεσιακό Συμβούλιο 
για θέματα υπηρεσιακής κατάστασης όλων των υπαλ¬ 
λήλων με οποιαδήποτε σχέση εργασίας, πλην της πει¬ 
θαρχικής παραπομπής καθώς και τις εισηγήσεις προς 
το οικείο Υπηρεσιακό Συμβούλιο υπαλλήλων του Υπουρ¬ 
γείου, που αφορούν στην υπηρεσιακή κατάσταση του 
πόσης φύσεως προσωπικού. 

ιστ. Πράξεις χορήγησης κανονικών αδειών, αδειών χω¬ 
ρίς αποδοχές διάρκειας μέχρι ενός μηνάς και λοιπών 
ειδικών αδειών σε όλους τους υπαλλήλους του Υπουρ¬ 
γείου, πλην Προϊσταμένων Διευθύνσεων ή αυτοτελών 
οργανικών μονάδων. 

ιζ. Πράξεις λύσης της υπαλληλικής σχέσης λόγω πα¬ 
ραίτησης, έκπτωσης, απόλυσης, λόγω συμπλήρωσης 
ορίου ηλικίας και ετών υπηρεσίας πλην Προϊσταμένων 
Γενικών Διευθύνσεων και Διευθύνσεων. 

ιη. Την παραπομπή στις αρμόδιες αρχές για απαλλαγή 
από την υπηρεσία για λόγους σωματικής ή πνευματικής 
ανικανότητας υπαλλήλων. 

ιθ. Την υπογραφή συμβάσεων προσλήψεων προσωπι¬ 
κού με σχέση εργασίας ιδιωτικού δικαίου, του οποίου 
η πρόσληψη έχει πραγματοποιηθεί με απόφαση του 
αρμοδίου οργάνου. 

ια. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΝΟΜΟ¬ 
ΘΕΤΙΚΟΥ ΣΥΝΤΟΝΙΣΜΟΥ ΚΑΙ ΚΑΛΗΣ ΝΟΜΟΘΕΤΗΣΗΣ: 

ιαα/Εγγραφα σχετικά με τη διακίνηση των Σχεδίων 
Νόμων, Προεδρικών Διαταγμάτων και κανονιστικών 
αποφάσεων, για συνυπογραφή τους από τα συναρμό- 


δια Υπουργεία, καθώς και λοιπές προπαρασκευαστικές 
πράξεις προώθησης της διαδικασίας, μέχρι τη δημοσί¬ 
ευσή τους. 

ιαβ/Εγγραφα προς το Συμβούλιο της Επικράτειας 
για επεξεργασία Σχεδίων Προεδρικών Διαταγμάτων, με 
εξαίρεση εκείνα, με τα οποία τάσσεται σ’ αυτά σχετική 
προθεσμία. 

ιαγ.Έγγραφα προς τις καθ’ ύλην αρμόδιες Υπηρεσίες 
του Υπουργείου για παροχή στοιχείων σχετικών με τα 
προτεινόμενα για νομοθετική ρύθμιση θέματα αρμοδι- 
ότητάς τους 

ιαδ. Την εντολή για δημοσίευση στην Εφημερίδα της 
Κυβερνήσεως των πράξεων των σχετικών με την υπηρε¬ 
σιακή κατάσταση των υπαλλήλων των Νομικών Προσώ¬ 
πων και των Δημόσιων Επιχειρήσεων που εποπτεύονται 
από το Υπουργείο. 

ιβ. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΔΙΟΙΚΗΤΙ¬ 
ΚΗΣ ΟΡΓΑΝΩΣΗΣ ΚΑΙ ΑΝΑΠΤΥΞΗΣ: 

ιβα. Πιστοποιητικά επιτυχούς παρακολούθησης επι¬ 
μορφωτικών προγραμμάτων που διοργανώνονται από 
το Τμήμα Εκπαίδευσης για υπαλλήλους του Υπουργείου 
και των Περιφερειακών Ενοτήτων, για θέματα αρμοδι¬ 
ότητας του Υπουργείου 

ιββ. Αποφάσεις κατάρτισης προγραμμάτων εκπαίδευ¬ 
σης και επιμόρφωσης, με τις οποίες καθορίζονται το 
αντικείμενο του προγράμματος, ο χρόνος, η διάρκεια 
του επιμορφωτικού προγράμματος, τα στοιχεία των 
εισηγητών και των καταρτιζομένων. 

ιβγ. Την έγκριση εφαρμογής των περιγραμμάτων θέ- 
σεως εργασίας του προσωπικού πλην των Προϊσταμέ¬ 
νων των οργανικών μονάδων. 

ιγ. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΣΧΕΔΙΑΣ- 
ΜΟΥ ΚΑΙ ΥΠΟΣΤΗΡΙΞΗΣ ΥΠΟΔΟΜΩΝ ΠΛΗΡΟΦΟΡΙΚΗΣ 
ΔΙΚΤΥΩΝ ΚΑΙ ΧΡΗΣΤΩΝ: 

ιγα. Πράξεις έγκρισης τεχνικών απαιτήσεων για την 
προμήθεια εξοπλισμού πληροφορικής καθώς και για 
άδειες λειτουργικών συστημάτων και λοιπές εφαρμογές 
λογισμικού για τους τομείς δράσης του Υπουργείου. 

ιδ. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΡΑΔΙΟ¬ 
ΦΑΣΜΑΤΟΣ ΚΑΙ ΔΟΡΥΦΟΡΙΚΩΝ ΕΠΙΚΟΙΝΩΝΙΩΝ: 

ιδα. Πράξεις σχετικές με δικαιώματα χρήσης ραδιο¬ 
συχνοτήτων ή ζωνών ραδιοσυχνοτήτων για τα κρατικά 
δίκτυα και τα ραδιοδίκτυα διπλωματικών αποστολών. 

ιδβ. Πράξεις σχετικές με διεθνή συντονισμό ραδιο¬ 
συχνοτήτων. 

ιδγ. Ανακοινώσεις ή πληροφορίες σχετικές με τα προ¬ 
γράμματα τυποποίησης των Ευρωπαϊκών και Διεθνών 
Οργανισμών Τυποποίησης στον τομέα των ηλεκτρονι¬ 
κών επικοινωνιών και της τεχνολογίας πληροφοριών 
και η κατάρτιση αντίστοιχων εθνικών προγραμμάτων. 

ιε. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΑΠΑΛΛΟ¬ 
ΤΡΙΩΣΕΩΝ, ΤΟΠΟΓΡΑΦΗΣΕΩΝ ΚΑΙ ΓΕΩΠΛΗΡΟΦΟΡΙΚΗΣ: 

ιεα. Την πρόταση προς το Υπουργείο Οικονομικών 
για την κήρυξη απαλλοτριώσεων, όπου απαιτείται κοινή 
απόφαση Υπουργών, καθώς και την πρόταση για την 
κήρυξη απαλλοτριώσεων προς τον Γενικό Γραμματέα 
της Αποκεντρωμένης Διοίκησης. 

ιεβ. Τη διεξαγωγή γενικά αλληλογραφίας με τις Νο¬ 
μικές Υπηρεσίες των Υπουργείων ή άλλες αρχές για 
καθορισμό της αποζημίωσης στις απαλλοτριώσεις αρ¬ 
μοδιότητας της Γενικής Γραμματείας Υποδομών. 

ιεγ. Την έγκριση της δαπάνης παρακαταθέσεως 
αποζημιώσεως ακινήτων, που απαλλοτριώνονται, στις 

περιπτώσεις καθορισμού της αποζημιώσεως κατόπιν 
δικαστικής αποφάσεως ή εξώδικου συμβιβασμού. 

ιεδ. Τη βεβαίωση οφειλών σε βάρος των παρόδιων 
ιδιοκτητών και αχρεωστήτως καταβληθέντων. 

ιεε. Τις πράξεις για την εκτέλεση τοπογραφικών, 
κτηματογραφικών, γεωδαιτικών και φωτογραμμετρι- 
κών εργασιών. 

ιεστ. Τις πράξεις για την εφαρμογή εγκεκριμένων 
ρυμοτομικών γραμμών χαράξεων κτηματολογικών δι¬ 
αγραμμάτων. 

ιεζ. Την έγκριση κτηματολογίων και πράξεων αναλο¬ 
γισμού για την κήρυξη απαλλοτριώσεων. 

ιεη. Την έκδοση της απόφασης διόρθωσης κτηματολο¬ 
γίων και κτηματολογικών στοιχείων απαλλοτριωμένων 
εκτάσεων. 

ιεθ. Την έκδοση της διαπιστωτικής απόφασης περί 
εφαρμογής των διατάξεων του άρθρου 1 του Ν. 653/1977 
(ΦΕΚ Α' 214). 

ιει. Την ειδοποίηση για τη γενόμενη παρακατάθεση 
αποζημίωσης των απαλλοτριωμένων ακινήτων. 

ιεια. Τη θεώρηση των πινάκων υπολογισμού αποζη¬ 
μιώσεων. 

ιστ. ΣΤΟΝ ΠΡΟΪΣΤΑΜΕΝΟ ΤΗΣ ΔΙΕΥΘΥΝΣΗΣ ΜΗΤΡΩ¬ 
ΩΝ: 

ιστα. Τη χορήγηση Ενημερότητας Πτυχίου σύμφωνα 
με τις ισχύουσες διατάξεις. 

ιστβ. Τη χορήγηση πληροφοριών για τη λειτουργία 
των Μητρώων, καθώς και τη χορήγηση βεβαιώσεων εγ¬ 
γραφής στα Μητρώα για όλες τις εργοληπτικές επιχει¬ 
ρήσεις πλην των εγγεγραμμένων στην 6η και 7η τάξη. 

ιστγ. Την αλληλογραφία με εργοληπτικές επιχειρήσεις 
6ης και 7ης τάξης. 

ιζ. Ειδικά στους Προϊσταμένους των Διευθύνσεων της 
Γενικής Γραμματείας Υποδομών μεταβιβάζεται το δι¬ 
καίωμα να υπογράφουν «με εντολή Υπουργού» ή «με 
εντολή Υφυπουργού»: 

ιζα. Πράξεις τήρησης των διαδικασιών κατά την εκπό¬ 
νηση τεχνικών μελετών, περιλαμβανομένων και εκείνων 
που συντάσσονται κατά το στάδιο της κατασκευής των 
έργων και την κατασκευή έργων, μέσα στα πλαίσια των 
εγκεκριμένων προγραμμάτων. 

Ιζβ. Αιτήματα χρηματοδότησης δράσεων αρμοδιότη¬ 
τας της Διεύθυνσής τους. 

Άρθρο 10 

Δικαίωμα υπογραφής Προϊσταμένων Τμημάτων 

1. Μεταβιβάζεται στους Προϊσταμένους των Τμημάτων 
του ΥΠ.Υ.ΜΕ.Δ. το δικαίωμα να υπογράφουν «με εντολή 
Υπουργού» ή «με εντολή Υφυπουργού», κατά περίπτωση: 

α.Έγγραφα, με τα οποία παρέχονται ή ζητούνται στοι¬ 
χεία και πληροφορίες για θέματα αρμοδιότητας του 
οικείου Τμήματος. 

β.Έγγραφα διαδικαστικού χαρακτήρα, τα οποία αφο¬ 
ρούν τη συμπλήρωση ελλιπούς αλληλογραφίας ή την 
επιστροφή αλληλογραφιών. 

γ. Έγγραφα απαντητικά σε αναφορές και έγγραφα 
πολιτών, υπηρεσιών και νομικών προσώπων για θέματα, 
στα οποία έχει λάβει θέση η Υπηρεσία, πλην αναφορών 
παραπόνων. 

δ. Έγγραφα διαβιβαστικού χαρακτήρα και έγγραφα 
διαβιβαστικά πράξεων που δημοσιεύονται στην Εφη¬ 
μερίδα της Κυβερνήσεως. 
ε. Πράξεις κατάθεσης εγγράφων στο αρχείο. 


στ. Πράξεις έγκρισης χορήγησης αντιγράφων αδια- 
βάθμητων εγγράφων. 

ζ. Πιστοποιητικά και βεβαιώσεις για νόμιμη χρήση, που 
αφορούν θέματα, τα οποία μπορούν να βεβαιωθούν από 
τα τηρούμενα στοιχεία της υπηρεσίας. 

η. Την ανακοίνωση ή κοινοποίηση αποφάσεων του 
Υπουργού και συλλογικών οργάνων. 

θ. Τη χορήγηση των κανονικών και γονικών αδειών 
στους υπαλλήλους του οικείου Τμήματος. 

Αρθρο 11 

Ειδικότερα θέματα δικαιώματος υπογραφής 
Προϊσταμένων Τμημάτων 

1. Ειδικότερα, στους Προϊσταμένους των παρακάτω Τμη- 
μάτων μεταβιβάζεται το δικαίωμα να υπογράφουν «με εντο¬ 
λή Υπουργού» ή «με εντολή Υφυπουργού» κατά περίπτωση, 
πέραν των όσων αναφέρονται στο προηγούμενο άρθρο: 

α. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΥΠΕΡΑΣΤΙΚΩΝ 
ΜΕΤΑΦΟΡΩΝ ΤΗΣ ΔΙΕΥΘΥΝΣΗΣ ΕΠΙΒΑΤΙΚΩΝ ΜΕΤΑΦΟΡΩΝ: 

αα. Εγκρίσεις διελεύσεων διεθνών τακτικών ή έκτα¬ 
κτων μεταφορών σύμφωνα με διμερείς ή πολυμερείς 
συμφωνίες. 

β. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΔΙΕΘΝΩΝ 
ΣΧΕΣΕΩΝ ΤΗΣ ΔΙΕΥΘΥΝΣΗΣ ΣΤΡΑΤΗΓΙΚΗΣ ΜΕΤΑΦΟΡΩΝ: 

βα. Βεβαίωση προς την αρμόδια Δ/νση Οικονομικών 
Υπηρεσιών του Υπουργείου Υποδομών, Μεταφορών και 
Δικτύων της παροχής φιλοξενίας κατά τη διάρκεια συ¬ 
ναντήσεων και εκδηλώσεων που οργανώνονται από το 
Τμήμα Διεθνών Σχέσεων, Τομέα Μεταφορών. 

ββ. Έγκριση παροχής φιλοξενίας για εκδηλώσεις και 
συναντήσεις στο πλαίσιο Διεθνών Σχέσεων του Τομέα 
Μεταφορών. 

βγ. Έγγραφα - προσκλήσεις για συναντήσεις, συσκέ¬ 
ψεις και εκδηλώσεις επί θεμάτων του Τομέα Μεταφο¬ 
ρών προς τις Υπηρεσίες του Υπουργείου Υποδομών, 
Μεταφορών και Δικτύων, εποπτευόμενους φορείς, άλλα 
Υπουργεία, Πρεσβείες της Ελλάδας σε άλλες χώρες, 
ξένες Πρεσβείες στην Ελλάδα, Υπουργεία και Υπηρεσίες 
ξένων χωρών, Διεθνείς Οργανισμούς, κ.λπ. καθώς και 
έγγραφα διαβίβασης προγραμμάτων ημερησίων δια¬ 
τάξεων και άλλων σχετικών πληροφοριών. 

γ. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΤΕΧΝΟΛΟ¬ 
ΓΙΑΣ ΚΑΙ ΕΓΚΡΙΣΕΩΝ ΤΥΠΟΥ ΟΧΗΜΑΤΩΝ ΕΙΔΙΚΗΣ ΧΡΗ¬ 
ΣΗΣ ΚΑΙ ΤΩΝ ΕΞΑΡΤΗΜΑΤΩΝ ΤΟΥΣ ΤΗΣ Δ/ΝΣΗΣ ΤΕ¬ 
ΧΝΟΛΟΓΙΑΣ ΟΧΗΜΑΤΩΝ: 

γα. Φύλλα δοκιμών καυσαερίων, βεβαιώσεις και πιστο¬ 
ποιητικά καυσαερίων για μεμονωμένα οχήματα. 

γβ. Πιστοποιητικά καυσαερίων για αλλαγή ή διασκευή 
κινητήρα. 

δ. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΠΡΟΫΠΟ¬ 
ΛΟΓΙΣΜΟΥ ΔΗΜΟΣΙΩΝ ΕΠΕΝΔΥΣΕΩΝ ΤΗΣ ΔΙΕΥΘΥΝ¬ 
ΣΗΣ ΠΡΟΫΠΟΛΟΓΙΣΜΟΥ ΚΑΙ ΔΗΜΟΣΙΟΝΟΜΙΚΩΝ ΑΝΑ¬ 
ΦΟΡΩΝ: 

δα. Την έγκριση διάθεσης πίστωσης σε βάρος των 
πιστώσεων του Π.Δ.Ε, για έργα και λοιπές δράσεις του 
Υπουργείου πλην των λειτουργικών δαπανών για ποσά 
έως και εξήντα χιλιάδες ευρώ (60.000,00 €). 

ε. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΕΚΤΕΛΕΣΗΣ 
ΤΑΚΤΙΚΟΥ ΠΡΟΫΠΟΛΟΓΙΣΜΟΥ ΤΗΣ ΔΙΕΥΘΥΝΣΗΣ ΟΙΚΟ¬ 
ΝΟΜΙΚΗΣ ΔΙΑΧΕΙΡΙΣΗΣ: 

εα. Την ανάληψη δέσμευσης πίστωσης από τον τακτι¬ 
κό προϋπολογισμό για ποσά έως και εξήντα χιλιάδες 
ευρώ (60.000 €). 

εβ. Τη διαβίβαση στην Υπηρεσία Δημοσιονομικού 
Ελέγχου δικαιολογητικών διοικητικών δαπανών ή δι- 
καιολογητικών αποδόσεως λογαριασμών για εντάλματα 
προπληρωμής και αποδόσεων λογαριασμών του Τακτι¬ 
κού Προϋπολογισμού. 

στ. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΕΚΚΑΘΑ¬ 
ΡΙΣΗΣ ΑΠΟΔΟΧΩΝ ΤΗΣ ΔΙΕΥΘΥΝΣΗΣ ΟΙΚΟΝΟΜΙΚΗΣ 
ΔΙΑΧΕΙΡΙΣΗΣ: 

στα. Τη βεβαίωση των αποδοχών του προσωπικού 
του Υπουργείου, όπως και τα πόσης (ρύσεως έγγραφα 
προς υπαλλήλους που αφορούν θέματα αποδοχών τους. 

ζ. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΔΙΑΓΩΝΙΣ¬ 
ΜΩΝ ΚΑΙ ΣΥΜΒΑΣΕΩΝ ΤΗΣ ΔΙΕΥΘΥΝΣΗΣ ΠΡΟΜΗΘΕΙΩΝ, 
ΥΠΟΔΟΜΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ: 

ζα. Την έγκριση προμήθειας ή ανάθεσης υπηρεσιών 
που εμπίπτουν στις διατάξεις του άρθρου 2 παράγραφος 
12, περίπτωση (γ) του Ν. 2286/1995 και του Π.Δ. 118/2007 
για ποσά έως δύο χιλιάδες πεντακόσια ευρώ (2.50 0€). 

ζβ. Τις αποφάσεις ορισμού μελών των επιτροπών αξιο¬ 
λόγησης, παραλαβής και ενστάσεων για ποσά έως δύο 
χιλιάδες πεντακόσια ευρώ (2.500€). 

ζγ. Τη διακήρυξη διενέργειας διαγωνισμών και η έγκρι¬ 
ση του αποτελέσματος αυτών για ποσά έως δύο χιλιά¬ 
δες πεντακόσια ευρώ (2.500€). 

ζδ. Την υπογραφή των συμβάσεων προμήθειας υλι¬ 
κών ή ανάθεσης υπηρεσιών για ποσά έως δύο χιλιάδες 
πεντακόσια ευρώ (2.500€). 

ζε. Πράξεις κίνησης και διαταγές πορείας αυτοκινήτων 
Κ.Υ. του Υπουργείου. 

ζστ. Την επιστροφή εγγυητικών επιστολών στους εκ¬ 
δότες τους. 

ζζ. Την κάθε είδους ανακοίνωση προς τους συμμετέ- 
χοντες σε διαγωνισμούς προμηθειών ή παροχής υπηρε¬ 
σιών, ανεξαρτήτως ποσού προϋπολογιζόμενης δαπάνης, 
όπως η ανακοίνωση ανάδειξης μειοδότη κ.λπ. 

ζη. Τη διεξαγωγή κάθε αλληλογραφίας: α) για την 
έκδοση της άδειας κυκλοφορίας τόσο των προμηθευ- 
ομένων καινούργιων αυτοκινήτων όσο και των παραχω- 
ρουμένων αυτοκινήτων από τη Διεύθυνση Διαχείρισης 
Δημοσίου Υλικού του Υπουργείου Οικονομικών για τις 
ανάγκες των Υπηρεσιών και β) για την άρση της άδειας 
κυκλοφορίας των αυτοκινήτων των υπηρεσιών. 

ζθ. Αιτήματα ανάληψης υποχρέωσης της αναγκαί¬ 
ας για την προμήθεια υλικού, την έκδοση χρηματικού 
εντάλματος προπληρωμής που αφορά αρμοδιότητα της 
Δ/νσης ή την ανάθεση υπηρεσίας, πίστωσης (δέσμευση 
από Τακτικό Προϋπολογισμό ή έγκριση διάθεσης πίστω¬ 
σης από το Π.Δ.Ε), για ποσό από ένα ευρώ (1,00 €) μέχρι 
δέκα χιλιάδων ευρώ και (10.000,00€). 

η. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΤΕΧΝΙΚΗΣ 
ΥΠΟΣΤΗΡΙΞΗΣ ΤΗΣ ΔΙΕΥΘΥΝΣΗΣ ΠΡΟΜΗΘΕΙΩΝ, ΥΠΟ¬ 
ΔΟΜΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ: 

ηα. Την αλληλογραφία που αφορά στην τοποθέτηση, 
μεταφορά, επισκευή, συντήρηση και λειτουργία των 
μηχανημάτων, οργάνων, τηλεφωνικών συσκευών, κα¬ 
θώς και στην επισκευή, συντήρηση ή λειτουργία των 
ηλεκτρικών, υδραυλικών εγκαταστάσεων των κτηρίων. 

θ. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΔΙΑΧΕΙΡΙ¬ 
ΣΗΣ ΜΟΝΙΜΟΥ/ΙΔΙΩΤΙΚΟΥ ΔΙΚΑΙΟΥ ΠΡΟΣΩΠΙΚΟΥ ΤΗΣ 
ΔΙΕΥΘΥΝΣΗΣ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ, 
κατά τομέα αρμοδιότητας: 

θα.Έγγραφα, με τα οποία γίνονται ανακοινώσεις που 
αφορούν την υπηρεσιακή κατάσταση των υπαλλήλων. 


θβ.Έγγραφα κοινοποίησης ονομαστικής κατάστασης 
υπαλλήλων (άρθρο 88 Ν. 3528/2007). 

θγ. Έγγραφα, με τα οποία διαβιβάζονται δικαιολο- 
γητικά για συνταξιοδότηση υπαλλήλων, ανεξαρτήτως 
βαθμού. 

θδ. Πιστοποιητικά και βεβαιώσεις για την υπηρεσια¬ 
κή κατάσταση των υπαλλήλων, οι οποίοι υπηρετούν ή 
αποχώρησαν από την Υπηρεσία, 
θε. Πράξεις χορήγησης μισθολογικών κλιμακίων, 
θστ. Πράξεις θεώρησης βιβλιαρίων νοσηλείας, 
ι. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΔΙΟΙΚΗΤΙΚΗΣ 
ΥΠΟΣΤΗΡΙΞΗΣ ΤΗΣ ΔΙΕΥΘΥΝΣΗΣ ΔΙΑΧΕΙΡΙΣΗΣ ΑΝΘΡΩ¬ 
ΠΙΝΟΥ ΔΥΝΑΜΙΚΟΥ: 

ια. Πράξεις βεβαίωσης της ακρίβειας αντιγράφων και 
φωτοαντιγράφων οποιωνδήποτε εγγράφων και γενικά 
δικαιολογητικών, ύστερα από αντιπαραβολή τους με 
το επιδεικνυόμενο σχετικό πρωτότυπο ή ακριβές αντί¬ 
γραφο αυτών. 

ιβ. Πράξεις βεβαίωσης του γνήσιου της υπογραφής 
του προσωπικού και των ενδιαφερομένων πολιτών. 

ιγ. Πράξεις βεβαίωσης πρωτότυπου εκτελεστέου εγ¬ 
γράφων που απευθύνονται στην Τράπεζα της Ελλάδος. 

ια. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΝΟΜΟΘΕΤΙ¬ 
ΚΟΥ ΣΥΝΤΟΝΙΣΜΟΥ ΤΗΣ ΔΙΕΥΘΥΝΣΗΣ ΝΟΜΟΘΕΤΙΚΟΥ 
ΣΥΝΤΟΝΙΣΜΟΥ ΚΑΙ ΚΑΛΗΣ ΝΟΜΟΘΕΤΗΣΗΣ: 

ιαα. Έγγραφα προς το Εθνικό Τυπογραφείο σχετικά 
με την εκτύπωση του απαραίτητου για τις υπηρεσια¬ 
κές ανάγκες αριθμού Φ.Ε.Κ. για συγκεκριμένα βασικά 
νομοθετήματα, ως και με τη διόρθωση σφαλμάτων των 
δημοσιευόμενων κειμένων στα Φ.Ε.Κ. 

ιββ. Πράξεις βεβαίωσης της ακρίβειας αντιγράφων 
και φωτοαντιγράφων των διεκπεραιωνόμενων από τη 
Διεύθυνση Σχεδίων νόμων, προεδρικών διαταγμάτων και 
κανονιστικών αποφάσεων και γενικά εγγράφων. 

ιβ. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΑΝΑΠΤΥ¬ 
ΞΗΣ ΚΑΙ ΥΠΟΣΤΗΡΙΞΗΣ ΔΙΕΥΘΥΝΣΗΣ ΑΝΑΠΤΥΞΗΣ, ΣΥ¬ 
ΝΤΗΡΗΣΗΣ ΚΑΙ ΛΕΙΤΟΥΡΓΙΑΣ ΕΦΑΡΜΟΓΩΝ: 

ιβα.Έγγραφα απαντητικά προς τους πολίτες σχετικώς 
με θέματα ψηφιακού ταχογράφου. 

ιββ. Αλληλογραφία με τις Περιφερειακές και ομόλογες 
Υπηρεσίες του εξωτερικού για θέματα έκδοσης καρτών 
ψηφιακού ταχογράφου. 

ιβγ. Έγγραφα προς Οργανισμούς της Ευρωπαϊκής 
Ένωσης σχετικά με την έκδοση καρτών ψηφιακού τα¬ 
χογράφου. 

ιγ. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΛΕΙΤΟΥΡΓΙ¬ 
ΑΣ ΕΙΔΙΚΩΝ ΕΦΑΡΜΟΓΩΝ ΤΗΣ ΔΙΕΥΘΥΝΣΗΣ ΑΝΑΠΤΥ¬ 
ΞΗΣ, ΣΥΝΤΗΡΗΣΗΣ ΚΑΙ ΛΕΙΤΟΥΡΓΙΑΣ ΕΦΑΡΜΟΓΩΝ: 

ιγα. Απαντήσεις επί ενστάσεων πολιτών σε θέματα 
Συστήματος Ελέγχου Συμπεριφοράς Οδηγών (Σ.Ε.Σ.Ο). 

ιγβ. Πράξεις έκδοσης αφαιρετηρίων αδειών οδήγησης 
και ειδοποιήσεις περί αυξημένου αριθμού παραβάσεων. 

ιγγ.Έγγραφα απαντητικά προς τους πολίτες και προς 
δημόσιες αρχές σχετικώς με θέματα αδειών οδήγησης, 
ιγδ. Βεβαιώσεις βαθμών ποινής Σ.Ε.Σ.Ο. 
ιδ. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΠΟΛΙΤΙΚΗΣ 
ΣΧΕΔΙΑΣΗΣ ΕΚΤΑΚΤΗΣ ΑΝΑΓΚΗΣ: 

ιδα. Διαταγές εξουσιοδότησης και άρσης εξουσιοδό¬ 
τησης των υπαλλήλων του Υπουργείου και των λοιπών 
πολιτικών δυνάμεων που ανήκουν στον τομέα ευθύνης 
του Υπουργείου για το χειρισμό διαβαθμισμένου υλικού. 

ιδβ. Προτάσεις προς το Συμβούλιο Αναστολών Κατά¬ 
ταξης του Υπουργείου Εθνικής Άμυνας. 



35770 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ιδγ. Προτάσεις προς τη Διεύθυνση Α6 (ΠΑΜ-ΠΣΕΑ) 
του Γ.Ε.ΕΘ.Α. για τον ορισμό εκπροσώπων στην Επι¬ 
τροπή Π.Σ.Ε.Α. (ΘΕΡΟ) του ΝΑΤΟ και στις δύο από τις 
Ομάδες Εργασίας της, την Ομάδα Εργασίας ΙΒ03Θ 
(ΟοπιπιυηίοαΙίοηε - Σχεδίασης Πολιτικών Επικοινωνιών) 
και την Ομάδα Εργασίας ΤΘ-ΙδΤ (Σχεδίασης Ενδοηπει- 
ρωτικών Μεταφορών) (Ν.Δ.17/1974, άρθρο 15, παράγρα¬ 
φος 6, αρμοδιότητα γ). 

ιε. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΚΟΙΝΟΒΟΥ¬ 
ΛΕΥΤΙΚΟΥ ΕΛΕΓΧΟΥ: 

ιεα.Έγγραφα διαβιβαστικά επί θεμάτων κοινοβουλευ¬ 
τικού ελέγχου προς τις καθ' ύλην αρμόδιες Υπηρεσίες 
και τους εποπτευόμενους από το Υπουργείο Δημόσιους 
Οργανισμούς και Επιχειρήσεις για αποστολή των σχε¬ 
τικών απαντητικών στοιχείων τους. 

ιστ. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΔΙΑΧΕΙΡΙ¬ 
ΣΗΣ ΡΑΔΙΟΦΑΣΜΑΤΟΣ ΤΗΣ ΔΙΕΥΘΥΝΣΗΣ ΡΑΔΙΟΦΑΣ¬ 
ΜΑΤΟΣ ΚΑΙ ΔΟΡΥΦΟΡΙΚΩΝ ΕΠΙΚΟΙΝΩΝΙΩΝ: 

ιστα. Πράξεις σχετικές με τη διαχείριση Φάσματος 
Ραδιοσυχνοτήτων στις ζώνες ραδιοσυχνοτήτων. 

ιστβ. Έκδοση γνωμοδοτήσεων για τις ανανεώσιμες 
πηγές ενέργειας (κατά περίπτωση για έργα ηλεκτρο¬ 
παραγωγής από αιολικούς σταθμούς). 

ιζ. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΗΛΕΚΤΡΟ- 
ΜΑΓΝΗΤΙΚΗΣ ΣΥΜΒΑΤΟΤΗΤΑΣ, ΕΓΚΑΤΑΣΤΑΣΕΩΝ ΚΑΙ 
ΕΞΟΠΛΙΣΜΟΥ ΡΑΔΙΟΕΠΙΚΟΙΝΩΝΙΩΝ ΤΗΣ ΔΙΕΥΘΥΝΣΗΣ 
ΡΑΔΙΟΦΑΣΜΑΤΟΣ ΚΑΙ ΔΟΡΥΦΟΡΙΚΩΝ ΕΠΙΚΟΙΝΩΝΙΩΝ: 

ιζα. Πράξεις σχετικές με την εγγραφή σε τηρούμενο 
μητρώο και χορήγηση διακριτικών κλήσεως και ειδικών 
διακριτικών κλήσεως της υπηρεσίας ραδιοερασιτέχνη. 

ιη. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΔΙΕΘΝΩΝ 
ΣΧΕΣΕΩΝ ΕΠΙΚΟΙΝΩΝΙΩΝ: 

ιηα. Την έγκριση παροχής φιλοξενίας που απαιτείται 
κατά τη διάρκεια συναντήσεων και εκδηλώσεων που 
οργανώνονται από τις αρμόδιες Υπηρεσίες της Γ ενικής 
Γραμματείας Τηλεπικοινωνιών και Ταχυδρομείων. 

ιηβ. Τη βεβαίωση προς την Γ ενική Διεύθυνση Οικονομι¬ 
κών Υπηρεσιών του Υπουργείου της παροχής φιλοξενίας 
στα πλαίσια συναντήσεων και εκδηλώσεων που οργα¬ 
νώνονται από το Τμήμα Διεθνών Σχέσεων Επικοινωνιών. 

ιηγ. Έγγραφα - προσκλήσεις για συναντήσεις, συσκέ¬ 
ψεις και εκδηλώσεις επί θεμάτων της Γ ενικής Γ ραμμα- 
τείας Τηλεπικοινωνιών και Ταχυδρομείων προς Υπη¬ 
ρεσίες του Υπουργείου, εποπτευόμενους φορείς, άλλα 
Υπουργεία, Πρεσβείες της Ελλάδας σε άλλες χώρες, 
ξένες πρεσβείες στην Ελλάδα, Υπουργεία και Υπηρε¬ 
σίες ξένων χωρών, Διεθνείς Οργανισμούς κ.λπ., καθώς 
και έγγραφα διαβίβασης προγραμμάτων, ημερήσιων 
διατάξεων και άλλων σχετικών πληροφοριών. 

ιθ. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΑΠΑΛΛΟ¬ 
ΤΡΙΩΣΕΩΝ ΤΗΣ ΔΙΕΥΘΥΝΣΗΣ ΑΠΑΛΛΟΤΡΙΩΣΕΩΝ, ΤΟ- 
ΠΟΓΡΑΦΗΣΕΩΝ ΚΑΙ ΓΕΩΠΛΗΡΟΦΟΡΙΚΗΣ: 

ιθα. Τη γνωστοποίηση συντέλεσης των απαλλοτριώ¬ 
σεων που έχουν κηρυχθεί, καθώς και τις συναφείς ενέρ¬ 
γειες για την υλοποίηση των απαλλοτριώσεων, 
ιθβ. Την επικύρωση αντιγράφων των ανωτέρω πινάκων, 
ιθγ. Τη σύνταξη βεβαιώσεων για τη νομική πραγματική 
κατάσταση των απαλλοτριωμένων ακινήτων, σύμφωνα 
με τα στοιχεία του φακέλου της απαλλοτριώσεως. 


κ. ΣΤΟΥΣ ΠΡΟΪΣΤΑΜΕΝΟΥΣ ΤΩΝ ΤΜΗΜΑΤΩΝ ΚΑΤΑΣ¬ 
ΚΕΥΗΣ ΕΡΓΩΝ ΤΩΝ ΕΥΔΕ ΠΟΥ ΕΔΡΕΥΟΥΝ ΣΕ ΔΙΑΦΟ¬ 
ΡΕΤΙΚΗ ΠΟΛΗ ΑΠΟ ΤΗΝ ΚΕΝΤΡΙΚΗ ΥΠΗΡΕΣΙΑ ΑΥΤΩΝ: 

κα. Την έγκριση μετακίνησης εντός και εκτός έδρας 
όλων των υπαλλήλων των κατά τόπους Τμημάτων Κα¬ 
τασκευής Έργων των ΕΥΔΕ. 

κβ. Την προμήθεια υλικών και την παροχή υπηρεσιών 
προϋπολογισμού μέχρι του ποσού των 20.000 ευρώ, χω¬ 
ρίς ΦΠΑ, περιλαμβανομένης της υπογραφής της σύμβα¬ 
σης και όλων των σχετικών αποφάσεων και εγκρίσεων 
πλην της διάθεσης πίστωσης. 

Αρθρο 12 
Γ ενικές διατάξεις 

1. Σε περίπτωση έλλειψης, απουσίας ή κωλύματος των 
Προϊσταμένων Γενικών Διευθύνσεων οι αρμοδιότητες 
αυτών ασκούνται από τους νόμιμους ή τους ορισμένους 
αναπληρωτές τους. 

2. Σε περίπτωση έλλειψης, απουσίας ή κωλύματος 
άλλου οργάνου εξουσιοδοτούμενου από την απόφαση 
αυτή να υπογράφει «με εντολή Υπουργού» ή «με εντο¬ 
λή Υφυπουργού», η εξουσιοδότηση αυτή ισχύει για το 
νόμιμο ή τον ορισμένο αναπληρωτή του. 

3. Κάθε διοικητική πράξη εκδιδόμενη με βάση την 
παρούσα πρέπει να αναφέρει στο προοίμιό της τα στοι¬ 
χεία αυτής. 

4. Τα όργανα στα οποία έχει μεταβιβαστεί το δικαί¬ 
ωμα να υπογράφουν «Με εντολή Υπουργού» στη Γ ενική 
Γραμματεία Υποδομών ασκούν τις αρμοδιότητές τους 
μέσα στα όρια που καθορίζονται για κάθε έργο στα 
εγκεκριμένα προγράμματα. 

Αρθρο 13 

Καταργούμενες διατάξεις 

1. Από την έναρξη ισχύος της απόφασης αυτής καταρ- 
γείται η αριθμ. οικ. 40061/3520/1-7-14 (Β' 1875) απόφαση 
του Υπουργού και του Υφυπουργού Υποδομών, Μετα¬ 
φορών και Δικτύων. 

2. Από την έναρξη ισχύος της παρούσης καταργείται 
η αριθμ. ΔΘ/Θ/83/2/Φ.3070/29-7-.2013 (Β' 1839) υπουργική 
απόφαση «Μεταβίβαση Δικαιώματος υπογραφής “Με 
εντολή Υπουργού” στο Γενικό Γραμματέα και στους 
Προϊσταμένους των Γενικών Διευθύνσεων, των Διευ¬ 
θύνσεων και των Τμημάτων της Γενικής Γραμματείας 
ΔημοσίωνΈργων του Υπουργείου Υποδομών, Μεταφο¬ 
ρών και Δικτύων». 

Αρθρο 14 
Έναρξη ισχύος 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 4 Νοεμβρίου 2014 

